ועדת הפנים ואיכות הסביבה, כנסת 15, פרוטוקול מספר 71, 2000-02-21 13:00

דוד אזולאי: אני פותח את הדיון בעניין קביעת מועדי בחירות ראשונות ברשויות המקומיות.

דוד אזולאי: על-פי החוק כדי לקיים בחירות במהלך השנה החמישית על שר הפנים להתייעץ עם הוועדה.

דוד אזולאי: אם הוא רוצה לקיים בחירות לאחר השנה החמישית הוא צריך לקבל את אישור הוועדה.

דוד אזולאי: ישנן רשויות מקומיות בהן כבר הזמן חלף.

דוד אזולאי: אני אקרא את שמות הישובים שאנחנו נקיים עליהם דיון היום: אלעד, חורה, כסייפה, לקייה, ערערה בנגב, שגב שלום, כעביה-טבאש, מזרעה וזרזיר.

דוד אזולאי: אני אאפשר רשות דיבור לכל ראש מועצה שירצה.

דוד אזולאי: אני רואה שיש פה גם נציגות של התושבים.

דוד אזולאי: אני לא אוכל לאפשר לכולם להתבטא אבל אני מציע שכל ישוב יקבע נציג אחד שיידבר בשם הישוב, וגם זה בקצרה.

דוד אזולאי: אני מבקש ממר אהוד שילת, שהוא המפקח הארצי על הבחירות, להציג את הדברים.

דוד אזולאי: בבקשה.

אהוד שילת: כמו שאמר היושב-ראש, החוק קובע שבחירות ראשונות במועצה יהיו תוך 60 יום ממלאת 4 שנים להקמת המועצה.

אהוד שילת: כל המועצות שאנחנו עוסקים בהן היום הן מועצות שמכהנת בהן מועצה ראשונה.

אהוד שילת: החוק קובע שאם השר רוצה לדחות את הבחירות לתוך השנה החמישית הוא צריך להתייעץ עם ועדת הפנים, ואם הוא רוצה לדחות את הבחירות מעבר לכך הוא צריך הסכמה של ועדת הפנים.

אהוד שילת: אתחיל מהישוב הראשון, אלעד.

אהוד שילת: בישוב הזה הוקמה מועצה בנובמבר 1994, כלומר 4 שנים חלפו להן בנובמבר 1998, כשהיו בחירות כלליות.

אהוד שילת: אי אפשר היה אז לעשות בחירות כי עוד לא היה בכלל איכלוס של הישוב.

אהוד שילת: כשאין תושבים אי אפשר לעשות בחירות.

אהוד שילת: איש לא גר בנובמבר 1998 באלעד.

אהוד שילת: שר הפנים גם לא היה יכול אז לפנות לוועדה כי לא היה ברור מתי יתחיל האיכלוס ובאיזה קצב יהיה האיכלוס ולכן לא היה באפשרותו להציע תאריך לבחירות.

אהוד שילת: הרי על 100 התושבים הראשונים עוד לא עושים בחירות.

משה גפני: 4 שנים היתה מועצה ולא היה עדיין תושב אחד באלעד?

אהוד שילת: היו כמה מקרים בישראל בהם הקימו את המועצה קודם לאיכלוס כדי שהיא תבנה את הישוב.

אהוד שילת: גם במודיעין היה כך.

אהוד שילת: במודיעין הקימו את זה בתור מועצה מקומית.

אהוד שילת: היום לדעת השר והמנכ"ל זה בשל לבחירות.

מאיר פרוש: האם אפשר לדעת כמה אנשים גרים שם היום?

אהוד שילת: אין לי את הנתונים.

אהוד שילת: בפנקס הבוחרים רשומים שם 1,668 בוחרים.

אהוד שילת: באוכלוסיה יש 3,300 אנשים ולחצי מהם יש זכות בחירה.

אהוד שילת: השר חושב שהישוב בשל לבחירות ראשונות.

אהוד שילת: אנחנו מציעים לעשות את הבחירות האלה בספטמבר, למעשה לגבי כמעט כל הישובים שמוצעים פה.

אהוד שילת: הסיבה לזה היא אחידה: פנקס הבוחרים שתקף כרגע, שיעמוד בתוקפו עד 15.8, הוא הפנקס שלפיו נערכו הבחירות לכנסת במאי 1999 והוא מעודכן לפברואר 1999.

אהוד שילת: אין טעם לעשות בחירות במאי, יוני או יולי 2000 כאשר ב-16.8 נכנס לתוקף פנקס חדש ומעודכן.

אהוד שילת: לכן השר מציע לוועדה שכל הבחירות האלו ייערכו ב-19.9.

אהוד שילת: כלומר, רשימות המועמדים בכל הישובים האלה יוגשו ב-17.8, שזה יום אחרי שהפנקס מתעדכן.

אהוד שילת: פנקס בוחרים תקף הוא חשוב מבחינת החוק בעניין רשימות מועמדים, ששם יש תומכים שחייבים להיות בוחרים בפועל.

קריאה: כלומר פנקסי הבוחרים יגיעו למועצות ולישובים רק אחרי 16.8 ולא לפני כן?

אהוד שילת: פנקסי הבחירות יגיעו לישוב לפי מה שהחוק קובע.

אהוד שילת: החוק קובע מתי.

אהוד שילת: פנקס בוחרים לפי חוק הבחירות לכנסת מוצג לעיון הציבור בערך בחודש מאי, ואז יגיע עותק של הפנקס הזה ויוצג בכל ישוב.

אהוד שילת: יש תקופה של 10 ימים להגיש עררים, עד 12.6.

אהוד שילת: אנחנו נפרסם את כל לוחות הזמנים האלה גם בעיתונים וגם בטלוויזיה וכן הלאה, כי זה לא רק הפנקס של כסייפה, חורה ואלעד.

אהוד שילת: זה פנקס של הבוחרים לכנסת.

אהוד שילת: יש מועד עד יוני בערך להגיש עררים.

דוד אזולאי: זה לא 90 יום לפני הבחירות?

אהוד שילת: לא.

אהוד שילת: אז קולטים את כל העררים ואת כל הערעורים וזה הפנקס התקף שאותו מוסרים לרשימות אחרי שהן מאושרות.

אהוד שילת: הכל כתוב בחוק.

אהוד שילת: הפנקס יוצג בישובים, בוודאי, בערך בחודש מאי.

יעקב ליצמן: בכל העיתונים?

אהוד שילת: בכל העיתונים תהיה מודעה.

אהוד שילת: התאריך שהצענו, חוץ מישוב אחד, הוא אחיד לכולם.

אהוד שילת: ה-19.9.2000 הוא היום ה-34 לאחר ה-17.8 שבו יגישו את רשימות המועמדים.

אהוד שילת: זה התאריך הכי מוקדם שאפשר לעשות בו בחירות לפי הפנקס החדש.

אהוד שילת: כך באלעד.

אהוד שילת: חורה, כסייפה, לקייה, ערערה בנגב ושגב שלום הוקמו ב-22 למאי 1996.

אהוד שילת: כעביה-טבאש-חג'אג'רה ומזרעה הוקמו 6 ימים אחרי זה, ב-28 במאי 1996.

אהוד שילת: אנחנו רוצים לעשות שם את הבחירות ב-19.9.

אהוד שילת: בזרזיר השר ביקש לדחות את הבחירות בשנה.

אהוד שילת: גם המועצה בזרזיר הוקמה באותו תאריך, במאי 1996, אבל השר מבקש לדחות את הבחירות בשנה משום שהמועצה התחילה לכהן שנה יותר מאוחר.

אהוד שילת: היא מונתה במאי 1996 אבל הוגש בג"ץ והמועצה פשוט היתה רק על הנייר, לא פעלה.

יעקב ליצמן: כמו אלעד.

יעקב ליצמן: באלעד לא היו תושבים.

משה גפני: אבל באלעד היתה מועצה.

משה גפני: בזרזיר היו תושבים ולא היתה מועצה ואילו באלעד היתה מועצה ולא היו תושבים.

מאיר פרוש: מר שילת, אם לא היו תושבים אז המועצה פעלה שם אבל אולי צריך לתת גם שם ארכה.

אהוד שילת: המועצה בנתה את הישוב.

רחמים מלול: היו צריכים להעביר את התושבים של בית זרזיר לאלעד.

אהוד שילת: כשמקימים מועצה בדרך כלל עושים את זה בשיטה של צוות בניה ולא של מועצה, צוות הקמה שמקים ומתכנן וכן הלאה.

אהוד שילת: אחר-כך הישוב מתאכלס, מקימים מועצה ראשונה ממונה והולכים לבחירות.

אהוד שילת: יש מקומות שהשטח של הרשות המקומית בא מצירוף שטחים של רשויות מקומיות אחרות, כמו מודיעין, ואני חושב שאותו דבר היה באלעד.

אהוד שילת: כלומר, בעיר מודיעין לקחו קטע ממועצה איזורית גזר, קטע ממועצה איזורית מודיעין ומעוד רשות.

אהוד שילת: כדי שצוות הקמה כזה יוכל לעשות תוכנית בניה הוא צריך שתהיה לו ועדת תכנון.

אהוד שילת: הוא לא יכול לגשת לבניה בלי אישור.

אהוד שילת: לפיכך זה לא יכול ללכת על שטח של 3 רשויות.

אהוד שילת: לכן הקימו קודם מועצה, כדי שתהיה רשות מקומית, ואז היתה ועדת תכנון ואפשר היה לאשר את התוכניות ולהתחיל לעבוד.

משה גפני: באלעד לא לקחו את זה מכמה רשויות.

אהוד שילת: נדמה לי שכן.

אהוד שילת: אני לא יודע.

אהוד שילת: בכל אופן, עשו אותו דבר, אני לא יודע למה.

אהוד שילת: אני לא עוסק בתחום הזה.

אהוד שילת: אני עוסק בבחירות.

אהוד שילת: במודיעין אני יודע שזאת היתה הסיבה.

משה גפני: במודיעין כן ובאלעד לא.

אהוד שילת: אז היתה איזה סיבה אחרת.

אהוד שילת: לא יודע למה.

אהוד שילת: בזרזיר הבג"ץ מנע את המועצה מלפעול ומלתפקד.

אהוד שילת: המחוקק קבע את התקופה הזאת של 4 שנים למועצה ראשונה כדי להכין את תשתית העבודה של הפקידות ושל המועצה עצמה.

אהוד שילת: הזמן הזה לא היה לאותה מועצה בזרזיר.

אהוד שילת: לכן השר חשב שצריך לאפשר להם את השנה הנוספת.

אהוד שילת: הוא ביקש לקבוע את תאריך הבחירות שנה יתר מאוחר.

דוד אזולאי: זה לא שנה.

דוד אזולאי: זה 8 חודשים.

אהוד שילת: ב-3.4.2001.

אהוד שילת: לגבי אלעד צריך את הסכמת הוועדה, כי זה מעבר ל-5 שנים.

מאיר פרוש: מה סמכות הוועדה?

מאיר פרוש: האם לוועדה יש מגבלה כלשהי באישור שלה?

אהוד שילת: הוועדה לא קובעת.

אהוד שילת: השר מציע תאריך, הוא מתייעץ עם הוועדה והיא יכולה להסכים או לא להסכים, לאשר או לא לאשר את הצעת השר.

טלב אלסאנע: שנה רביעית זה רק התייעצות ושנה חמישית אישור?

אהוד שילת: כן.

אהוד שילת: הוא הדין לגבי זרזיר.

אהוד שילת: גם שם אם מתקבל התאריך של אפריל 2001 זה במסגרת אישור או הסכמה של הוועדה, ואם לא אז זה במסגרת ההתייעצות לגבי ה-19.9.

משה גפני: מועצת אלעד הוקמה בנובמבר 1994.

משה גפני: כשהסתיימו 4 השנים ולא היו בכלל רשומים אנשים בישוב, זאת אומרת שהישוב בעצם עוד לא אוכלס, האם אתם ביקשתם אישור מוועדת הפנים ואיכות הסביבה להאריך את זה?

אהוד שילת: לא.

אהוד שילת: השר לא מבקש להאריך.

אהוד שילת: החוק קובע שהשר יציע תאריך לבחירות.

אהוד שילת: אם התאריך הוא בתוך השנה החמישית, זה התייעצות; ואם זה מעבר לשנה החמישית, זה מחייב אישור הוועדה.

אהוד שילת: השר לא בא לבקש תאריכים.

אהוד שילת: השר צריך להחליט על תאריך ואז הוא צריך לבוא לוועדה.

אהוד שילת: עד לאחרונה האיכלוס היה במצב כזה שלא היה ברור מה קורה, לא היו תושבים והשר לא יכל להציע תאריך.

אהוד שילת: גם כשהישוב התחיל להתאכלס עוד לא ידענו מה להציע.

אהוד שילת: זאת אומרת, לא היה עם מה לבוא לוועדה, לבד מלמסור מידע לוועדה.

אהוד שילת: כשאין תושבים אני עוד לא יודע מתי לעשות בחירות.

משה גפני: זאת אומרת, זה הפעם הראשונה לגבי אלעד שאתם יודעים עכשיו שיש תושבים.

אהוד שילת: שיש תושבים ושהשר חושב שאפשר לעשות בחירות.

דוד אזולאי: תודה רבה.

דוד אזולאי: כרגע נעבור לשמוע את הנוכחים לפי הסדר.

דוד אזולאי: אבקש מכל ראש מועצה בקצרה להציג את עצמו, מאיזה ישוב הוא, ולדבר לא יותר מ-3 דקות.

דוד אזולאי: בבקשה, ראש מועצת אלעד, הרב צוריאל קריספל.

צוריאל קריספל: המועצה המקומית אלעד כוננה ב-5.7.95 ולא ב-1994 כפי שנמסר.

אהוד שילת: ב-20.11.94 התפרסם צו של שר הפנים, בחתימתו, ברשומות שמקימים מועצה.

אהוד שילת: יש הבדל בין זה לבין מינוי חברי מועצה.

דוד אזולאי: מה שקובע הוא יום הפירסום ברשומות.

צוריאל קריספל: המועצה המקומית אלעד הוקמה כ-4 שנים לפני שהגיעו התושבים, במגמה למנוע את הדברים שקרו בעקבות הקמת שכונות חדשות, שכאשר הגיעו אליהן התושבים לא היו תשתיות, לא היו מוסדות ציבור וחינוך ושאר הדברים.

צוריאל קריספל: המועצה המקומית אלעד משתרעת על פני 2,700 דונם, שנגזרו מהמועצות האיזוריות מודיעין ודרום השרון.

צוריאל קריספל: במשך 3.5 שנות קיומה הראשונות של המועצה היא טיפלה במערך התשתיות הבסיסיות של הקמת הישוב ובמקביל תשתיות כגון מוסדות חינוך, מוסדות ציבור ודת.

צוריאל קריספל: התושבים הראשונים, כ-10 משפחות, הגיעו באוקטובר 1998.

צוריאל קריספל: היום אנחנו מונים למעלה מ-1,000 משפחות.

צוריאל קריספל: נכון שבמשרד הפנים מופיעים כ-3,300 תושבים אבל זה נגזר מכמה נושאים שונים, אם בגלל תושבים שהגיעו ממקומות ביש"ע ששם היו להם הנחות גדולות במיסים ועדיין הם לא העבירו כתובת, או בגלל כל מיני נושאים של חוק חינוך חובה, של תושבי ראש העין שעברו לאלעד ועדיין לא העבירו שינוי כתובת וכדומה.

צוריאל קריספל: בפועל אנחנו חיברנו עד היום כ-1,100 מוני מים למשפחות.

צוריאל קריספל: טופסי 4 ניתנו ל-1,500 יחידות דיור.

צוריאל קריספל: בפועל באלעד היום נבנות כ-4,500 יחידות דיור, שחלקן תאוכלסנה עוד במהלך השנה הזאת, לכ-2,000 משפחות עד סוף שנת 2000.

צוריאל קריספל: במהלך השנה וחצי האחרונות נקלוט עוד 2,500 משפחות.

צוריאל קריספל: זה בקצרה, כפי שביקש היושב-ראש, סקירה על המועצה המקומית אלעד.

צוריאל קריספל: אם יש שאלות אני אשמח לענות.

דוד אזולאי: תודה רבה.

דוד אזולאי: ראש מועצת חורה נמצא פה?

יוסף אבולגיאן: אני מזכיר המועצה.

דוד אזולאי: אני רוצה קודם כל לאפשר לראשי מועצות לדבר ואחר-כך אני אאפשר לנציגים אחרים.

דוד אזולאי: כסייפה.

יאסר טבאש: אנחנו מאמצים את החלטת השר.

יאסר טבאש: אנחנו מבקשים שהשר יתחשב בדעת התושבים ובעמדתם.

יאסר טבאש: אני לא יודע מה בדיוק העמדה אבל השר צריך להתחשב בה.

דוד אזולאי: יש פה נציגות של התושבים?

יאסר טבאש: מכסייפה לא.

יאסר טבאש: אבל כעיקרון עמדת המועצה היא כן לאמץ את ההחלטה.

יאסר טבאש: אני גם תושב כעביה.

יאסר טבאש: עכשיו אני מחליף כובע.

יאסר טבאש: אני גם מאמץ את החלטת השר.

טלב אלסאנע: אלה שני דברים שמשתלבים זה עם זה.

משה גפני: לגבי כסייפה אין בעיה.

דוד אזולאי: לקייה.

2411: לקייה משתרעת על פני 5,500 דונם.

2411: 75% מהקרקע היא בתביעות בעלות של תושבים שגרים בתחומי הישוב ומחוץ לישוב, שני שבטים עיקריים שהם בעלי הקרקע, ו-25% הנותרים גרים על אדמות מדינה.

2411: יש דרישה עצומה לכניסה פנימה לישוב ואין למדינה ולמועצה יכולת לספק את הדרישה הבסיסית הזאת, לקבל מגרש ולבנות בו בית.

עבד-אלמאלכ דהאמשה: אלא אם כן יורחב שטח השיפוט.

עבד-אלמאלכ דהאמשה: זה יפתור את הבעיה.

2411: התאריך שנקבע הוא תאריך ראוי ונכון.

2411: האנשים בשלים.

2411: יש בעיה קשה אחת.

2411: אני נפגשתי עם המפקח על הבחירות וחשבתי שיהיה נכון להשמיע בפניו את המצוקות, לשמוע ולהתרשם.

2411: אני מתכוון לבעיה של מרחב לקייה.

2411: סביב לקייה חיים מאות רבות של תושבים שרואים את לקייה כמרכז החיים.

2411: דהיינו, הם מקבלים מערכות של שירותים מהמועצה, מים, שירותי בריאות, טיפת חלב או בריאות המשפחה, הילדים שלהם לומדים בבית-הספר בלקייה או בגני הילדים.

2411: הם בהחלט רואים בלקייה את מרכז החיים שלהם ולכן הם מצפים שהם יהיו אלה שייקבעו מי יהיו הנציגים שלהם.

2411: הבנתי ממר שילת שהדבר הזה הוא בלתי אפשרי.

2411: מי שיכול לבחור הוא מי שחי בתחומי הישוב הפורמלי, על אותם 5,500 דונם.

מאיר פרוש: כמה תושבים יש שם?

2411: חלקם גרים בצורה של פזורה פנימית וחלקם במבנים קבועים.

2411: בסך הכל המספר הוא 7,600.

2411: בפזורה יש כ-1,800.

דוד אזולאי: יש להם זכות בחירה?

2411: לא.

2411: אני רוצה להסב את תשומת לב הוועדה, ואני מניח שבעניין הזה המפקח על הבחירות ירחיב, כי זו סוגיה שהיא אופיינית ללקייה אבל גם בכסייפה הבעיה קיימת, גם בשגב שלום ובישובים נוספים.

2411: יש זיקה וציפיה שגם הם ישתתפו בבחירות.

2411: לעיתים חלק מהמשפחה פרוס בפנים וחלק בחוץ.

2411: אנשים מצפים להשפיע על מה שקורה שם.

2411: למיטב בדיקתי, לא ניתן יהיה לעשות את זה.

2411: זה יגרום בהחלט לבעיות לא מבוטלות וצריך לתת את הדעת איך מתגברים על המורכבות של הבעיה הזאת.

מאיר פרוש: אבל לדעת משרד הפנים כמה תושבים יש שם שיוכלו להצביע?

2411: 7,600 תושבים, גברים, נשים וילדים, בתוך תחומי הישוב וכ-1,800 בפזורה המיידית שאופפת את הישוב.

2411: זה לא בעלי זכות בחירה.

2411: אין לי מושג מה מספרם של בעלי זכות הבחירה.

מאיר פרוש: האם יש שם התפתחות?

מאיר פרוש: בונים שם היום בכמויות?

2411: בונים על כל מגרש שמתפנה.

2411: לצערי מגרשים לא מתפנים כי אין אדמות מדינה.

2411: אמרתי שאין פיתרון של בעיות הקרקע.

2411: זאת סוגיה בפני עצמה.

2411: לכן הבניה היא בהחלט לא מסיבית.

2411: יש שכונה אחת חדשה, אבו עמר.

מאיר פרוש: דרך אגב, בכסייפה יש התפתחות בניה?

יאסר טבאש: לא.

טלב אלסאנע: כאן אתה נכנס לבעיה נוספת.

דוד אזולאי: מר אהוד שילת, אני מבקש את התייחסותך לטענה שעלתה כאן.

דוד אזולאי: בסך הכל אלה אזרחים שנהנים משירותי העיר לקייה ואין להם זכות בחירה.

דוד אזולאי: איך אתה חושב להתמודד עם הבעיה הזאת?

אהוד שילת: החוק קבע בדיוק למי יש זכות בחירה ולמי אין.

אהוד שילת: אני לא חושב שכדאי וצריך - בוודאי לא צריך ולדעתי גם לא כדאי - למשוך את החוק ולנסות לתת לו פרשנויות כך שיתאים לכל מקרה בצורה קצת אחרת.

אהוד שילת: החוק קובע שבעל זכות בחירה ברשות מקומית הוא תושב באותה רשות מקומית שהינו רשום במרשם האוכלוסין באותה רשות מקומית.

אהוד שילת: זאת אומרת, יש פה שני אלמנטים: שהוא תושב, ושהמען שלו רשום באותה רשות מקומית.

אהוד שילת: בדרך כלל אין בעיה לרשום מען.

אהוד שילת: אתה יכול ללכת לכל לשכה, להגיד אני גר פה, אני גר שם וירשמו את זה.

אהוד שילת: לא שולחים בלשים.

אהוד שילת: העניין של תושבות הוא קצת יותר מורכב כי בתושבות צריך להיות אלמנט של תושבות בתוך תחום הרשות המקומית ולא על-יד הרשות המקומית.

אהוד שילת: אנחנו יודעים על דבר דומה, שעיר מסויימת היא מרכז רציני בשביל האנשים, שם הם עובדים, שם הם מתפרנסים, שם הם חיים, שם הילדים שלהם לומדים, אבל אותם אנשים גרים במושב על-יד העיר.

אהוד שילת: זה עוד לא אומר שהם רשאים להצביע באותו מרכז, כי הם לא תושבים שם.

אהוד שילת: לכן אני חושב שהדרך הבטוחה ביותר לעשות בחירות היא להיות צמודים להוראות החוק ולא לגרור את הסדין הזה ימינה ושמאלה לכל מיני כיוונים.

טלב אלסאנע: זה פרשנות שהיא לא נכונה.

טלב אלסאנע: זה לא החוק.

טלב אלסאנע: אפשר לפרש את החוק גם אחרת.

דוד אזולאי: מר אהוד שילת, אני אומר לך, זה מניעת זכות דמוקרטית מאזרחים שלא יכולים לממש אותה.

אהוד שילת: פה לא מדובר על אזרחים אלא על תושבים.

אהוד שילת: השאלה היא תושבים איפה.

אהוד שילת: לכן בא החוק ואמר: לרשות מקומית יש תחום מסויים, שמעבר לו היא לא שולטת.

אהוד שילת: מי שגר מעבר לו לא בוחר בה.

טלב אלסאנע: במועצות האיזוריות יש אנשים שהם תושבים ולא משתתפים בבחירות.

טלב אלסאנע: אז מה הם?

טלב אלסאנע: יש במועצות האיזוריות בנגב תושבים שחיים בתחום השיפוט של המועצות ולא משתתפים בבחירות.

טלב אלסאנע: אז מה ההגדרה שלהם?

טלב אלסאנע: עב"מים?

אהוד שילת: הם לא תושבים.

אהוד שילת: זה שאתה נמצא על שטח מסויים עוד לא עושה אותך תושב.

רחמים מלול: האם תושבי הפזורות בלקייה ובשגב שלום יכולים היום לשנות את מענם במינהל האוכלוסין ותהיה להם זכות בחירה?

אהוד שילת: כן.

מאיר פרוש: הם רק לא רוצים כי הם יאבדו את האדמה.

יעקב ליצמן: זה לא על-פי החוק.

אהוד שילת: אני רוצה להבהיר שלכל אדם יש זכות לבוא ולשנות את מענו לאן שהוא רוצה.

אהוד שילת: אף אחד לא אומר לו להגיד כך או להגיד אחרת.

אהוד שילת: במקרה הזה של הישובים בנגב עליהם דיבר חבר הכנסת אלסאנע נדרש שיהיה אישור של המועצה שאכן אותו אדם גר בישוב.

טלב אלסאנע: אז אין זכות אוטומטית.

טלב אלסאנע: יש לי מקרה אישי שלי.

דוד אזולאי: אינני יודע אם אנחנו יכולים כרגע לדון בזה.

דוד אזולאי: אני מציע, חבר הכנסת טלב אלסאנע, שכרגע לא נדון בזה.

טלב אלסאנע: זה נושא חשוב מאוד.

דוד אזולאי: יכול להיות שהנושא הזה שווה דיון בפני עצמו.

דוד אזולאי: נציג ערערה בנגב.

נאיף אבו-ערר: אני ראש המועצה המקומית ערערה בנגב.

נאיף אבו-ערר: מוניתי לפני 5 חודשים לראשות המועצה.

נאיף אבו-ערר: אני בן המקום.

נאיף אבו-ערר: כל הזמן דגלתי בצורך לערוך בחירות.

נאיף אבו-ערר: אני מאמין בזכות האדם לבחור ולהיבחר.

נאיף אבו-ערר: אני מברך על ההחלטה של השר.

נאיף אבו-ערר: יש לי בקשה אחת, אם אפשר להקדים את הבחירות מחודש ספטמבר, כי זה נופל בדיוק על חשבון מערכת החינוך.

נאיף אבו-ערר: אני מציע להקדים ולעשות את זה לפני פתיחת שנת הלימודים.

דוד אזולאי: אבל זה באמצע החודש.

נאיף אבו-ערר: אף שהשר רמון, שר הפנים דאז, כונן את המועצות ב-5 הישובים בנגב, הן התחילו לעבוד רק בחודש אוגוסט, עקב בג"ץ.

נאיף אבו-ערר: כלומר, בלי טובה של אף אחד הבחירות היו צריכות להיות ב-30.10.

נאיף אבו-ערר: לא איכפת לי אפילו להקדים את זה ליולי אבל שזה לא יהיה על חשבון מערכת החינוך, כי מתחילים ב-1.9 את שנת הלימודים.

רחמים מלול: אבל גם באוגוסט זה יפריע.

מאיר פרוש: האם יש היום התפתחות ובנייה גדולה בערערה שבנגב?

מאיר פרוש: כמה בתים חדשים בונים עכשיו שם?

מאיר פרוש: האם בונים שם היום בכמויות של מאות?

נאיף אבו-ערר: לא מאות.

נאיף אבו-ערר: זה ישוב קטן.

נאיף אבו-ערר: יש לנו תנועה של בנייה.

נאיף אבו-ערר: הבנתי מהמפקח על הבחירות שאי אפשר להקדים את זה מחודש ספטמבר.

נאיף אבו-ערר: אני מבקש מכם לחשוב היטב שחודש ספטמבר, ה-1.9 זה תחילת שנת הלימודים.

אהוד שילת: הבחירות יהיו ב-19.9, לא ב-1.9.

נאיף אבו-ערר: זה אותו חודש.

נאיף אבו-ערר: זה יבוא על חשבון מערכת החינוך.

נאיף אבו-ערר: אבקש לדחות את זה לכל החודש.

2411: כל הסיפור הוא רק יום אחד.

דוד אזולאי: האם יש כאן נציג של שגב-שלום?

דוד אזולאי: אין.

דוד אזולאי: ראש מועצת כעביה-טבאש- חג'אג'רה.

רובי מגאל: הוא איננו כאן אבל אני יכול לדבר כנציג התושבים.

רובי מגאל: עקרונית מבחינת התאריך אצלנו לא תהיה בעיה.

רובי מגאל: אבל יש בעיה אחרת.

רובי מגאל: בחודש האחרון פנו נציגים של התושבים בטבאש וביקשו, במידה והבחירות יתקיימו, להתנתק מן המועצה ולחזור למועצה האיזורית עמק יזרעאל.

רובי מגאל: אותו דבר נציגים של חג'אג'רה העלו את הטענות האלה.

רובי מגאל: הייתי מבקש, לפני שיפורסם תאריך כלשהו, שהם יזומנו למשרד הפנים או לוועדה וישמעו מה קורה.

דוד אזולאי: אנחנו לא הגוף שדן בזה.

דוד אזולאי: מי שדן בזה הוא רק משרד הפנים.

דוד אזולאי: האם ראש המועצה המקומית מזרעה נמצא פה?

דוד אזולאי: לא.

דוד אזולאי: זרזיר.

סולטן אלהייב: אני חבר המועצה.

סולטן אלהייב: ראש המועצה נמצא בשליחות ממלכתית מחוץ למדינה ולכן אני מייצג אותו.

סולטן אלהייב: אני מהנדס ודובר המועצה.

סולטן אלהייב: אני רוצה להגיד לחברי הוועדה וליושב-ראש הוועדה ארבעה דברים.

סולטן אלהייב: נכון שהמועצה בבית זרזיר הוקמה ב-28.5.96 אבל כתוצאה מחילופי השלטון למחרת נמנעה הקמת המועצה ותיפקודה.

סולטן אלהייב: היה תהליך של בג"ץ שנמשך כ-11 חודשים.

סולטן אלהייב: המועצה התחילה לתפקד בפועל ב-7.4.97.

סולטן אלהייב: לכן אנחנו מבקשים, כמו שהחוק אמר, לתת למועצה ארכה של 4 שנים על מנת שהיא תכין את התשתית לבחירות.

סולטן אלהייב: דבר שני, המועצה בזרזיר היא המועצה היחידה בה ראש המועצה וחבריה הם תושבי המקום.

סולטן אלהייב: בפעם הראשונה במדינת ישראל נערך משאל בקרב התושבים ו-84% מהתושבים אמרו שהם רוצים ראש מועצה מתוך הישוב.

יעקב ליצמן: מי ערך את המשאל?

סולטן אלהייב: משרד הפנים.

יעקב ליצמן: לא צריך להיות חוק משאל עם?

טלב אלסאנע: היתה הצעה שבוצעה.

משה גפני: עשו סקר.

משה גפני: לא משאל עם.

משה גפני: זה וולונטרי.

משה גפני: זה לא על-פי חוק.

דוד אזולאי: הגיעו להסכמה מקומית בהבנה ביניהם, בין כל החמולות.

סולטן אלהייב: המועצה התחילה בפועל לתפקד ב-7.4.97.

סולטן אלהייב: תוקף המועצה יסתיים ב-7.4.2001.

סולטן אלהייב: אנחנו עכשיו בעידן של התפתחות בכל מיני פרוייקטים שאנחנו מבצעים כיום.

סולטן אלהייב: אנחנו דורשים את התקופה המינימלית, שהיא 4 שנים, על מנת לגמור את התשתית ולהכין את הרקע לבחירות.

סולטן אלהייב: נוסף לכך אני רוצה, אם מותר לי, לחלק לכם את ההמלצות של מנכ"ל משרד הפנים והממונה על המחוז.

דוד אזולאי: הוא מתכוון להמלצת משרד הפנים שהבחירות יהיו ב-3.4.2001.

דוד אזולאי: לחברי הכנסת יש את זה.

סולטן אלהייב: לכן אנחנו מבקשים מהוועדה להמליץ להסכים להחלטה של השר.

רחמים מלול: האם גם התושבים מסכימים לזה?

סולטן אלהייב: רוב התושבים מסכימים.

עבדאללה ג'ואמיס: איך קבעת שרוב התושבים מסכים?

עבדאללה ג'ואמיס: הרוב המוחלט של התושבים לא מסכים.

סולטן אלהייב: אני חושב שהרוב המוחלט של התושבים מסכים.

סולטן אלהייב: יש קבוצה של אנשים שמתנגדים והם לא מייצגים אף אחד, הם לא נבחרו.

טלב אלסאנע: יש מחלוקת בנושא הזה.

משה גפני: כמה תושבים יש בזרזיר?

סולטן אלהייב: כ-7,000.

משה גפני: כמה זמן הם גרים שם?

סולטן אלהייב: מאז קום המדינה.

סולטן אלהייב: חמשת חברי המועצה בזרזיר שמייצגים את 5 השבטים מונו על-ידי השר לאחר שהם נבחרו לוועד המקומי.

סולטן אלהייב: הם אנשים שנבחרו בבחירות דמוקרטיות והם מייצגים את התושבים.

סולטן אלהייב: ישנה קבוצה שולית בזרזיר שכל הזמן חותרת להחליף את המועצה.

דוד אזולאי: אני מבקש ממך לא להשתמש בביטויים כמו "קבוצה שולית".

דוד אזולאי: לכל אחד יש את הדיעות שלו וזכותו להביע אותן, עם כל הכבוד לך.

רחמים מלול: הוא התכוון לקבוצה קטנה ולא לקבוצה שולית.

דוד אזולאי: אני עובר כרגע לסבב נוסף של התושבים.

דוד אזולאי: אני אלך לפי אותו סדר.

דוד אזולאי: נתחיל עם חורה.

יוסף אבולגיאן: אני מזכיר מועצת חורה ואני תושב המקום.

יוסף אבולגיאן: ברצוני לתקן דברים שנאמרו פה על חורה.

יוסף אבולגיאן: הישוב חורה כונן ב-1991 ולא ב-1996 כפי שנאמר, אבל הוא הוקם תחת הוכתרת "מועצה איזורית שוקת".

יוסף אבולגיאן: אפשר תמיד לעקוף את החוק.

יוסף אבולגיאן: במקום להכריז על בחירות ב-1996 הפכו את זה למועצה מקומית חורה כדי למשוך את זה עוד 4 שנים, בטענה שהתושבים עדיין לא בשלים.

יוסף אבולגיאן: זה לא נכון.

יוסף אבולגיאן: לאור המצב שנוצר ב"חורה" היום, בוודאי חברי הוועדה שמעו ש"חורה" היתה בכותרות, היום יש אצלנו שני ראשי מועצה.

יוסף אבולגיאן: אחד מהם היה ראש המועצה בפועל והוא מתפקד.

יוסף אבולגיאן: אנחנו דווקא עזרנו וסייענו לו.

יוסף אבולגיאן: הוא מחפש את דרכו, רצה לרוץ לבחירות במקום אחר, זה זכותו, הוא נבחר באותו מקום אבל בגלל שחברי המועצה המקומיים בחרו בתושב מקומי שיכהן בתקופה שעד לבחירות משרד הפנים לא מאשר אותו בטענה שהוא יבנה לעצמו רשת לבחירות.

מוחמד כנעאן: בניגוד למקומות אחרים.

יוסף אבולגיאן: בניגוד למקומות אחרים שנמצאים במרחק של 3-4 קילומטרים, כמו ערערה, שם ראש המועצה הוא מקומי.

יוסף אבולגיאן: יש פה דילמה.

יוסף אבולגיאן: אני היום מתפקד עם שני ראשי רשויות.

דוד אזולאי: מי חותם?

יוסף אבולגיאן: יש ראש מועצה שנבחר על-ידי חברי המועצה, שהוא מורשה החתימה וזה מאושר בבנקים; ויש ראש מועצה שמשרד הפנים מחזיק.

רחמים מלול: זה בדיון בבג"ץ.

יוסף אבולגיאן: אני רוצה להציג בקשה אחת למפקח על הבחירות.

יוסף אבולגיאן: ב"חורה" אנחנו מתחננים - אני אומר לך בשם כל תושבי חורה - להקדים את הבחירות ככל האפשר.

יוסף אבולגיאן: בעוד חודשיים, בעוד 3 חודשים, כדי שנוכל לפתור את הבעיה.

דוד אזולאי: אבל כך אתם מפסידים שנתון שלם של מצביעים, של גילאי 18, שלא יצטרפו, לא יקבלו זכות בחירה.

טלב אלסאנע: או שמפסידים או שמרוויחים.

טלב אלסאנע: זה משפיע באופן שוויוני.

דוד אזולאי: יש פה תושבים מ"חורה"?

משה גפני: אדוני היושב-ראש, לפי הסדר זה אלעד.

משה גפני: האם הוזמנו נציגי תושבים?

משה גפני: קיבלתי אתמול בפאקס מכתב מעורך-דין שכותב שהוא מייצג את ועד התושבים.

דוד אזולאי: הוא נמצא פה?

משה גפני: הוא לא הוזמן.

משה גפני: התקשרתי אליו לשאול והסתבר שאף אחד לא הזמין אותו.

דוד אזולאי: אם הוא היה פונה לפה והיה מבקש להיות נוכח - - -

משה גפני: הוא לא ידע על הישיבה הזאת.

משה גפני: אם אתה רוצה, אני אקרא את מכתבו.

משה גפני: אולי אני אייצג את העניין הזה.

דוד אזולאי: חבר הכנסת גפני, אני מציע שכאשר תקבל את רשות הדיבור כחבר כנסת תוכל להגיד את הדברים.

משה גפני: לי כחבר כנסת יש מה לומר.

משה גפני: יכול להיות שאני לא מסכים עם המכתב שלו או כן מסכים עם המכתב שלו.

דוד אזולאי: אני רוצה שתדע שכל התושבים שיושבים כאן באו מיוזמתם, על דעת עצמם.

דוד אזולאי: הם לא הוזמנו על-ידי הוועדה.

דוד אזולאי: גם המכתב של העורך-דין שמייצג את התושבים, אני חושב שמן הראוי היה שייפנה את המכתב הזה לוועדה ויציג את טיעוניו.

דוד אזולאי: האמן לי, בשמחה רבה הייתי מזמין אותו.

משה גפני: שאלתי אותו.

משה גפני: התושבים ידעו מאוד מאוחר על קיום הישיבה היום.

משה גפני: ואלי כדי שלא ייראה כלפי חוץ ש- - -

דוד אזולאי: אני מוכן לקבל ממך את המכתב ולהתייחס אליו אחר-כך באמצעות היועצת המשפטית של הוועדה.

דוד אזולאי: יש פה תושבים מ"חורה"?

דוד אזולאי: יוכל לדבר תושב אחד מכל ישוב במשך 2-3 דקות.

דוד אזולאי: רבותי, אני אומר, אם יש חילוקי דיעות בישוב אז אף אחד לא ידבר.

יוסף אלעטאונה: אני מברך על ההחלטה לקיים את הבחירות מוקדם.

יוסף אלעטאונה: אני מתפקד כמנהל מחלקת החינוך במועצה ומאז 2.11 ועד היום אין לנו ראש מועצה.

יוסף אלעטאונה: לא מי שנבחר על-ידי החברים ולא מי שמונה על-ידי משרד הפנים.

יוסף אלעטאונה: לאור המצב הקיים היום ב"חורה", כאשר יש שני ראשי מועצות, אנחנו רוצים שהבחירות יתקיימו מוקדם ככל האפשר.

דוד אזולאי: יש לי בקשה אליכם לגבי העניין הזה.

דוד אזולאי: אני מבקש להפנות אלי מכתב.

דוד אזולאי: ברגע שתהיה פנייה אני אפנה את זה לשר הפנים ואני אבקש שהוא יקבל החלטה בעניין הזה.

רחמים מלול: יש דיון בבג"ץ בעניין הזה.

דוד אזולאי: האם יש פה נציג מכסייפה?

איברהים אל עמור: אני תושב כסייפה.

איברהים אל עמור: היו שני אנשים שכיהנו כראשי מועצות שלנו, ביניהם חבר הכנסת רחמים מלול, ובעקבותיהם נתמנה מר יאסר טבאש כראש מועצה.

איברהים אל עמור: כאדם הוא אהוב עלינו, הוא נחמד מאוד, אבל באיזה מקום התושבים צריכים לנהל את עצמם בעצמם.

רחמים מלול: האדם הראשון לא היה אהוב עליכם?

איברהים אל עמור: הוא כבר יצא מרצונו.

איברהים אל עמור: לא אנחנו הוצאנו אותו.

איברהים אל עמור: בלי כל קשר לאנשים שעבדו אצלנו כראשי מועצה, אנחנו מכבדים אותם, אבל אנחנו חושבים כתושבי כסייפה שהגיע הזמן שאנחנו ננהל את עצמנו בעצמנו.

איברהים אל עמור: בכסייפה יש תושבים אקדמאים.

איברהים אל עמור: יש מקיר לקיר תושבים שמעוניינים להתמודד בבחירות.

איברהים אל עמור: אנחנו רוצים בחירות בזמן הקרוב ביותר.

דוד אזולאי: תודה רבה.

דוד אזולאי: לקייה.

דוד אזולאי: אין פה נציגים של לקייה.

דוד אזולאי: חבר הכנסת טלב אלסאנע ידבר בשם התושבים.

דוד אזולאי: ערערה בנגב.

נאיף אבו-ערר: אם ראש המועצה רוצה בחירות אז כולם רוצים.

טלב אלסאנע: אני אייצג אותם.

דוד אזולאי: כעביה-טבאש.

זידאן כעביה: אני תושב כעביה-טבאש-חג'אג'רה.

זידאן כעביה: אני מתפלא על דבריו של ראש המועצה שלנו, שבמקום שהוא יציג פה איזה עמדה מלכדת, עמדה טובה לזכות כל התושבים, הוא בחר, לא כדרכו, להציג פה עמדה מפלגת, כביכול יש פה תושבים ושם תושבים.

טלב אלסאנע: ורק הוא המאחד ולכן צריך לשמור עליו.

זידאן כעביה: לפי דעתי 99% מתושבי הישוב כעביה-טבאש-חג'אג'רה מברכים על קיום בחירות בישוב ועל החלטת השר.

זידאן כעביה: הם גם מבקשים מהוועדה לאשר את הבחירות האלה.

זידאן כעביה: אנחנו נוטשים עידן של מינויים והולכים לעידן של דמוקרטיה, לממש את הדמוקרטיה ולחגוג אותה במדינת ישראל.

זידאן כעביה: לכן אנחנו מבקשים מאוד מכבוד הוועדה להמליץ על קיום הבחירות בזמן.

זידאן כעביה: ועוד דבר בעניין מה שאמר פה חברי לגבי קיום הבחירות בחודש ספטמבר.

זידאן כעביה: אני לא יודע אם הבקשה שלי תתקבל או לא אבל עלה לי עכשיו רעיון.

זידאן כעביה: היות והבחירות עצמן, כך אני מקווה, יהיו חגיגה ושמחה אז ביום הזה אני מקווה שתהיה המלצה לכך שזה יהיה יום שבתון.

זידאן כעביה: הרי במילא אם הילדים יהיו בין כתלי בית-הספר הם לא ילמדו.

איוב קרא: זה על דעת יועץ ראש הממשלה?

יאסר טבאש: בהתייחס למה שנאמר פה על-ידי ראש המועצה, אנחנו מדברים על בחירות ועל דעת הרוב.

יאסר טבאש: המטרה היא להכריע על-פי דעת הרוב.

יאסר טבאש: אם יש בודדים או פרטים פה ושם שנמצאים בדיעה אחרת, אני לא חושב שאנחנו צריכים להיגרר אחריהם.

יאסר טבאש: המגמה בישוב, בעיקר בטבאש, היא ללכת לבחירות.

מוחמד כעביה: עמדת האגף שלנו במשרד ראש הממשלה שמטפל בנושא של הבחירות היא שהגיע הזמן לבחירות.

דוד אזולאי: אתה מדבר עכשיו כתושב או כנציג משרד ראש הממשלה?

מוחמד כעביה: בשני הכובעים גם יחד.

מוחמד כעביה: אני רוצה לדבר גם על כעביה.

מוחמד כעביה: אנחנו מעריכים אותך.

מוחמד כעביה: אתה תצא לפנסיה ונעריך אותך.

מוחמד כעביה: מספיק לך.

מוחמד כעביה: אתה חבר של כולם, תישאר חבר של כולם.

מוחמד כעביה: בשביל מה לדבר על טבאש וחג'אג'רה?

מוחמד כעביה: התושבים אוהבים אותך.

מוחמד כעביה: אני חושב שזאת החלטה היסטורית של שר הפנים.

מוחמד כעביה: אני מעריך אותו על שהוא החליט סוף סוף לקיים בחירות גם במגזר הערבי, בכל המגזרים.

רחמים מלול: כיועץ של ברק אתה צריך לתת תאריך ...

מוחמד כעביה: יש המלצה של ועדת שרים שנשלחה גם אליכם.

מוחמד כעביה: אני חושב שיושב-ראש ועדת הפנים, שאני מעריך אותו מאוד והוא אוהד את האוכלוסיה, יידע בדיוק שאין פה אינטרסים אישיים.

מוחמד כעביה: חשוב שהבדואים ירגישו - ואני מסתובב בכל המגזר - שהם חלק מהמדינה הזאת, שישתתפו בבחירות.

מוחמד כעביה: מספיק עם כל הטלטולים שעברו על המגזר הערבי.

דוד אזולאי: האם ההמלצה של משרד הפנים מקובלת עליכם?

מוחמד כעביה: מקובלת.

משה גפני: אולי יועץ ראש הממשלה יכול להגיד לנו האם ראש הממשלה מסכים שבאותו מועד יהיו גם בחירות לכנסת?

דוד אזולאי: אנחנו נברך על כך.

מוחמד כעביה: אל תכניס אותי לעניינים האלה.

מזרעה: זרזיר.

איברהים הייב: בזרזיר יש שתי קבוצות.

איברהים הייב: יש רוב תומך אבל יש עוד קבוצה שהיא לא תומכת.

איברהים הייב: אני חבר מועצה.

דוד אזולאי: היות וזרזיר הוא הישוב האחרון אני מוכן לתת רשות דיבור לאחד מהתושבים שמתנגד לקיום הבחירות במועדן ואחד שרוצה לאשר.

עבדאללה ג'ואמיס: אני מייצג את שבט ג'ואמיס המונה 500 בוחרים.

עבדאללה ג'ואמיס: לכל שבט בבית זרזיר יש שני נציגים.

מוסה אלהייב: הוא לא נציג.

עבדאללה ג'ואמיס: אדוני יושב-ראש הוועדה, המועצה כוננה ב-28.5.96 והתחילה לפעול - - - בבג"ץ הוחלט שבתום 4 שנים השר יחליט תוך 60 יום על מועד הבחירות.

עבדאללה ג'ואמיס: כאן שמעתם את מזכיר המועצה ודובר המועצה מציגים את הפרצוף האמיתי של המועצה הזאת וזה מה שמוביל להתמרמרות התושבים.

דוד אזולאי: אני מבקש, בלי השמצות.

דוד אזולאי: דבר לעניין.

טלב אלסאנע: אתם מתחילים את הבחירות מוקדם מדי בזרזיר.

דוד אזולאי: השאלה העומדת על הפרק היא, יש כאן שני תאריכים.

סולטן אלהייב: אדוני היושב-ראש, אני מבקש שיתנצל.

דוד אזולאי: אם הוא יתנצל, גם אתה תתנצל על מה שאמרת.

דוד אזולאי: אני מציע, בואו לא נתחיל עם התנצלויות.

דוד אזולאי: למשרד הפנים יש הצעה לקיים את הבחירות ב-3.4.2001.

דוד אזולאי: מבקשים מאיתנו לאשר 8 חודשים יותר מאשר בשאר המועצות, או לקיים את הבחירות ב-19.9.2000, כמו כל המועצות.

דוד אזולאי: אנא התייחס בקצרה לעניין הזה.

עבדאללה ג'ואמיס: רוב התושבים חתומים על עצומה, שנמצאת אצלי בתיק.

עבדאללה ג'ואמיס: הם מבקשים בחירות ב-18.9.2000 לכל המאוחר.

עבדאללה ג'ואמיס: האנשים המעוניינים בדחיית הבחירות הם כולם עובדי המועצה, שהיום עזבו את המישרה וממשיכים לקבל משכורת על חשבון התושבים.

עבדאללה ג'ואמיס: הקהל הזה מייצג רק את עובדי המועצה.

פאיז מזריב: אני מכפר מזריב.

פתחי מזריב: אדוני, אני מבקש שעובדי המועצה לא יביעו דיעה.

פאיז מזריב: אנחנו לא נקבע כאן היום מי זה הרוב ומי זה המיעוט.

פאיז מזריב: עד כמה שאני יודע רוב תושבי בית זרזיר נהנים מהעבודה שעושה ראש המועצה ומהתיפקוד הנכון.

פאיז מזריב: אנחנו לא נגד עריכת הבחירות אלא אנחנו מאמצים את הבקשה של השר.

פאיז מזריב: בעוד שנה תהיינה בחירות ומי שיזכה נלך ונלחץ לו יד.

דוד אזולאי: ראש מועצת מזרעה הגיע.

דוד אזולאי: האם אתה רוצה להגיד משהו?

דוד אזולאי: מדובר על תאריך הבחירות שנקבע למזרעה ל-19.9.2000.

דוד אזולאי: האם יש לך מה להגיד בעניין הזה?

דן יצחק: למעשה במזרעה היה בג"ץ שעיכב את כינון המועצה עד נובמבר 1996 כך שתחילת הכהונה היתה קצת יותר מחצי שנה מהמועד שבו הוחלט לעשות שם מועצה עצמאית.

דן יצחק: אנחנו נמצאים כעת באמצע פרוייקטים רבים: טיהור הוואדי, בניית בית-ספר, החלפת הצנרת, ביוב.

דן יצחק: אני חושב שאם ידחו את זה לעוד כחצי שנה, עד שנגמור את כל הפרוייקטים, מי שיבוא אחרי זה יקבל את הכל מסודר.

דן יצחק: לכן אני חושב שבמזרעה אם ידחו את הבחירות בחצי שנה זה יועיל הרבה לישוב.

משה גפני: האם אתה לא מסכים שהבחירות יהיו במועד שמציע שר הפנים?

דן יצחק: אני מעדיף שהבחירות יהיו בפברואר שנת 2001.

דוד אזולאי: רבותי, יש לי בקשה מכל האורחים.

דוד אזולאי: אנחנו רוצים לקיים כרגע דיון עם חברי הכנסת בלבד.

דוד אזולאי: אני מודה לכם על כך שבאתם.

דוד אזולאי: תסמכו עלינו שנקבל את ההחלטות הטובות ביותר.

דוד אזולאי: תודה רבה לכם.

דוד אזולאי: נשאר פה ראש מועצת אלעד שמבקש להשמיע נימוק אחד בקצרה לגבי מועד הבחירות.

דוד אזולאי: הוא אומר שהוא לא התייחס לזה בדבריו.

דוד אזולאי: אני אאפשר לו, בבקשה.

דוד אזולאי: אני רוצה להגיד לך שיש פנייה של עורך-דין שמייצג את התושבים.

דוד אזולאי: אני אפילו לא יודע מה נאמר אבל הוא התייחס לזה בחוות דעת משפטית.

צוריאל קריספל: אני התייחסתי למבנה הארגוני של המועצה ולמבנה הפיסי.

צוריאל קריספל: לא התייחסתי למועד הבחירות.

צוריאל קריספל: למעשה האיכלוס של הישוב החל, כמו שאמרתי, באוקטובר 1998.

צוריאל קריספל: הישוב מורכב מאוכלוסיה דתית ובאופיו הוא ישוב בעל צביון דתי.

צוריאל קריספל: מאכלסות אותו אוכלוסיות ששייכות לציבור החרדי, על כל גווניו, ולציבור הדתי-לאומי.

צוריאל קריספל: האווירה בישוב היא לא הכי בריאה מכיוון שיש מחלוקות סביב מי יעמוד בראש וכל הדברים שמסביב לכך.

צוריאל קריספל: אני חושב שאם ימשכו דבר כזה עוד הרבה זמן זה יפגע בחיים התקינים של הישוב ובאווירה הציבורית.

צוריאל קריספל: מכיוון שהישוב מונה היום כ-1,100 משפחות, אני חושב שיפה שעה אחת קודם כדי שהישוב הזה יירגע ושלא יגררו לדברים שהזמן יקשה על המחיקה שלהם וישקיע אותם כמשקעים חברתיים שלא רצויים בכלל.

יעקב ליצמן: אתה גר שם?

צוריאל קריספל: אני גר שם אך אני לא מועמד לבחירות.

צוריאל קריספל: אני גר שם מכיוון שאני נמצא שם יום ולילה, ובשבתות יש אירועים בישוב.

צוריאל קריספל: אבל אני לא מתייחס כרגע לבחירות ולא חושב שאני אהיה מועמד בבחירות.

צוריאל קריספל: הישוב הוא ישוב יפהפה.

צוריאל קריספל: הוא נמצא במיקום מצויין.

עבד-אלמאלכ דהאמשה: מאחר שהאדון התייחס כבר נותרת שאלה אחת.

עבד-אלמאלכ דהאמשה: תענה לנו מה דעתך על מועד הבחירות.

צוריאל קריספל: אני סבור שטובת הישוב היא קיום בחירות בהקדם על-פי המלצת השר.

צוריאל קריספל: ככל שיותר מוקדם, כך ייטב לישוב מבחינת האווירה הציבורית.

יעקב ליצמן: האם הוזמנו גם נציגי התושבים מאלעד?

דוד אזולאי: הנושא הזה כבר עלה וכנראה שאתה לא מתואם עם חבר הכנסת הרב גפני.

משה גפני: הם לא הוזמנו.

דוד אזולאי: מר אהוד שילת, עלו פה שני דברים תוך כדי דיון.

דוד אזולאי: אחד מהם הוא עניין הבחירות בחודש ספטמבר, שזה פתיחת שנת לימודים.

דוד אזולאי: מי שמכיר קצת את האוכלוסיה הערבית יודע שהאווירה שם מתחממת מהר מאוד.

דוד אזולאי: אני לא רוצה להתערב בשיקולים האלה אבל השאלה היא האם הדבר הזה נלקח בחשבון, האם זה שיקול בכלל.

דוד אזולאי: ודבר נוסף, עלתה בקשה שיום הבחירות יהיה יום שבתון.

דוד אזולאי: נדמה לי שצריך לנהוג בהם אותו דין שנוהגים בבחירות לרשויות המקומיות.

משה גפני: למה רק באוכלוסיה הערבית?

משה גפני: גם בישובים היהודיים.

משה גפני: בציבור החרדי מדובר על אמצע חודש אלול, שזה ערב ראש השנה.

דוד אזולאי: מר שילת, אני מבקש שתתייחס אחר-כך לדברים הללו.

דוד אזולאי: אני אאפשר לחברי הכנסת לומר את דברם.

טלב אלסאנע: אני מודה לחברי, חבר הכנסת מוחמד כנעאן, שמאפשר לי לדבר לפניו.

טלב אלסאנע: אני אתייחס לנושא באופן כללי עקרוני וגם במישור הקונקרטי, לשני ישובים לפחות.

טלב אלסאנע: לדעתי, כבוד היושב-ראש, הוועדה צריכה לבדוק מחדש את נושא המועצות הממונות, את נושא המינויים של אנשים מחוץ לישובים, ואת הנושא של הגבלת הבחירות לתקופה של לא פחות מ-4 שנים.

טלב אלסאנע: זאת אומרת, אם שר הפנים רוצה לערוך בחירות לפני תום 4 שנים יש לו בעיה.

יעקב ליצמן: כמה יש עוד שלא מופיעים כאן?

יעקב ליצמן: עוד 10-20?

טלב אלסאנע: אני לא יודע.

טלב אלסאנע: על-פי החוק הקיים כל ישוב חדש שיקום מחוייב לחכות 4 שנים עד מועד הבחירות הראשונות.

מוחמד כנעאן: במגזר הערבי יש עוד 4 שלא מופיעים פה.

דוד אזולאי: שתי מועצות, ועוד מועצה אחת שאמורה להיות מפוצלת.

יעקב ליצמן: למה לא עשו הכל ביחד?

דוד אזולאי: אני לא יודע.

דוד אזולאי: אנחנו מייד נשמע.

טלב אלסאנע: הבעיה היא שאם יש מועצה איזורית שמפצלים אותה למועצות מקומיות, בכל ישוב מועצה, אז רואים את זה כאילו הוקמה רשות מקומית חדשה ואז יש בה מינוי לעוד 4 שנים.

טלב אלסאנע: אם מועצה איזורית כללה 8 ישובים ופיצלו אותה לשתי מועצות איזוריות, אז הבחירות אמורות להיות בעוד 4 שנים אבל אז מפצלים אותה למועצות מקומיות וצריכים להמתין עוד 4 שנים.

טלב אלסאנע: הדבר הזה יכול להימשך עד לאינסוף.

טלב אלסאנע: דבר נוסף, במגזר הערבי יש את התופעה של ישובים לא מוכרים.

טלב אלסאנע: בכל ישוב חדש שיכירו בו יש חובת מינוי ל-4 שנים ואי אפשר לקצר את התקופה.

טלב אלסאנע: צריך לעשות בדיקה על הסטטוס המשפטי, מבחינת החוק הקיים.

יעקב ליצמן: עדיין לא ענית למה לא כוללים את כולם ביחד עכשיו.

דוד אזולאי: חבר הכנסת ליצמן, השאלה היא במקום ונאפשר אחר-כך למר שילת לענות עליה.

טלב אלסאנע: אני רק יכול להצביע על הבעיה.

טלב אלסאנע: גם המטרות לא הושגו.

טלב אלסאנע: אני יודע שראשי המועצות הממונים לא תרמו כלל להכנת הישובים לבחירות.

טלב אלסאנע: אומרים שהתושבים "בשלים" לבחירות, כאילו באים לנציב ומודיעים לו: אנחנו סיימנו את המלאכה, הם עומדים לרשותך.

טלב אלסאנע: מה זה?

טלב אלסאנע: למשל בזרזיר בראש המועצה עמד תושב המקום ולדעתי הישוב שלו תיפקד הרבה יותר טוב מאשר רשויות מקומיות שבראשן הועמד איש חיצוני, מבלי לפגוע באף אחד אחר.

דוד אזולאי: אתה אומר שלא צריך מועצות ממונות?

טלב אלסאנע: לפעמים יש צורך בזה ואי אפשר להתמודד בלי זה.

טלב אלסאנע: אבל אסור לשלול את האפשרות שבראש המועצה יהיה תושב המקום, ואסור להגביל את זה לארבע שנים לפחות.

טלב אלסאנע: אולי מספיק שנה, אולי מספיק שנתיים.

טלב אלסאנע: אסור להגיד "ארבע שנים לפחות".

משה גפני: זה מצריך תיקון חקיקה.

דוד אזולאי: יש לך זכות להכין הצעת חוק.

רחמים מלול: חבר הכנסת טלב אלסאנע הגיש את זה בקדנציה הקודמת.

רחמים מלול: הוא ביקש לקצר את המועד ל-3 שנים.

טלב אלסאנע: בקדנציה הקודמת ביקשתי לקצר מ-4 שנים ל-2 שנים.

רחמים מלול: אל תכליל ותגיד שכל ראשי המועצות הממונים לא תפקדו טוב, אני מבקש ממך.

דוד אזולאי: אתה יכול לקחת את הצעת החוק שהציע חבר הכנסת טלב אלסאנע מהקדנציה שעברה ולהגיש אותה כעת.

יעקב ליצמן: אני לא רואה בזה פסול.

טלב אלסאנע: אני רוצה לתת לכם דוגמאות שיראו את האבסורד בתופעה של מועצות ממונות שהופכות להיות נחלה של שר הפנים.

טלב אלסאנע: למשל ב"חורה" ראש המועצה הממונה מטעם ש"ס נבחר לישוב אחר ואז הוא התפטר.

טלב אלסאנע: בעקבות זה כינסו את מליאת המועצה לבחור ראש מועצה.

טלב אלסאנע: נבחר איש אחר שלא היה המועמד של השר ואז השר סירב לאשר את המינוי והחזיר את ראש המועצה הקודם, שהתפטר, שיהיה כאילו ראש מועצה בזמן שיש כבר ראש מועצה אחר שנבחר.

טלב אלסאנע: כעת יש שני ראשי מועצה.

טלב אלסאנע: המזכיר אמר שהוא לא יודע מי הוא ראש המועצה שלו.

טלב אלסאנע: המועצה משותקת.

טלב אלסאנע: העוזר של השר בא ואמר להם: זה המועמד של השר ואתם צריכים להצביע בעדו.

טלב אלסאנע: יש חופש הצבעה דמוקרטי, אבל אתם חייבים להצביע למועמד של השר ...

טלב אלסאנע: מאחר ולא הצביעו בעד המועמד של השר אז אמרו במשרד: אנחנו לא מאשרים לכם.

טלב אלסאנע: למה לא מאשרים?

טלב אלסאנע: מכיוון שזה נותן לו יתרון על מועמדים אחרים במהלך הבחירות, מתוך דאגה לתושבים.

טלב אלסאנע: אבל אותו אדם מצהיר שהוא לא הולך להתמודד.

טלב אלסאנע: זה ממש אבסורד.

רחמים מלול: כלומר יש כאלה ששיכללו את שיטת ש"ס.

טלב אלסאנע: משהו אף יותר אבסורדי, במועצה המקומית שגב שלום היה בג"ץ.

טלב אלסאנע: ראש המועצה וסגנו הם אנשי ש"ס - והם במקרה היו אנשי ש"ס - ואז בית המשפט הגבוה לצדק אמר שהם לא יכולים להמשיך לכהן בתפקיד וביטל את המינוי שלהם.

טלב אלסאנע: היום שר הפנים הוא לא מש"ס והוא הביא ראש מועצה וסגן מטעם העולים החדשים.

טלב אלסאנע: זה המצב הנוכחי.

טלב אלסאנע: אני רוצה להציג את האבסורד, להשכלתכם כללית.

דוד אזולאי: תגידו את זה בבג"ץ.

אחמד טיבי: הוא אומר שזה לא יכול להיות.

אחמד טיבי: תסביר לו שזה מה שיש.

טלב אלסאנע: בעקבות החלטת בג"ץ פיטרו את ראש מועצת שגב שלום ואת סגנו, שהיו מאנשי ש"ס, ושר הפנים החדש מינה שני אנשים מטעם "ישראל בעליה".

יעקב ליצמן: למה את המינוי של הרוסים הבג"ץ לא ביטל?

רחמים מלול: אין מי שיחתום.

רחמים מלול: הגיעו שם לסיכום, שראש המועצה יהיה מטעם השר והסגן יהיה מקומי.

דוד אזולאי: הביאו רעיון.

דוד אזולאי: אני עדיין לא בטוח שזה מקובל על התושבים.

טלב אלסאנע: לדעתי זה לחלוטין לא מצחיק.

טלב אלסאנע: זה צריך לתת לנו תחושה קשה, של שחיתות ושל מינהל לא תקין.

אחמד טיבי: למה לא הלכתם לבג"ץ על העניין הזה?

טלב אלסאנע: כי זה לוקח זמן.

טלב אלסאנע: אני מבקש לאשר את ההמלצה של שר הפנים.

טלב אלסאנע: אם יש אפשרות להקדים, אז אני מעדיף להקדים.

טלב אלסאנע: אם אין אפשרות, אז מחוסר ברירה נסתפק במועד הזה.

אחמד טיבי: להקדים לכולם?

טלב אלסאנע: להקדים לשני מקומות, לשגב שלום ול"חורה".

טלב אלסאנע: לגבי זרזיר - אין ספק שיש מחלוקת בתוך הישוב.

טלב אלסאנע: מצד אחד יש את העקרון הדמוקרטי של זכות התושבים לבחור את הנציגים שלהם.

טלב אלסאנע: מצד שני התקופה המבוקשת היא 8 חודשים, שהיא תקופה לא ארוכה, היא בתחום הסבירות, מה גם שראש המועצה הוא תושב המקום והיה משאל בין התושבים והוא מצליח בתפקידו.

טלב אלסאנע: אבל אני לא אתנגד אם הוועדה תחליט להקדים את זה.

טלב אלסאנע: אני לא חושב שזאת חריגה מתחום הסבירות בשיקול הדעת.

טלב אלסאנע: שר הפנים לא חרג מהסבירות כאשר המליץ לתת בזרזיר עוד 8 חודשים.

משה גפני: אני רוצה לציין שחבר הכנסת טלב אלסאנע עבר בין הטיפות בסדר.

דוד אזולאי: חבר הכנסת מוחמד כנעאן.

דוד אזולאי: אני רוצה לבקש מחברי הכנסת, אנא מכם, דברו בקצרה ותתייחסו לעניין שאנחנו דנים בו.

דוד אזולאי: לא נפתור כרגע את הבעיות של המועצות הממונות.

דוד אזולאי: אלא אם יש בעיה של מועצות שלא נמצאות ברשימה הזאת ואתם רוצים להעלות אותן, זה משהו אחר.

דוד אזולאי: בבקשה.

מוחמד כנעאן: אני רוצה לציין ששלחתי מכתב ב-31.8.99 לכבוד שר הפנים לגבי 11 מועצות ממונות במגזר הערבי.

מוחמד כנעאן: קיבלתי תשובה ב-27.12.99, שהשר מודיע: "קיבלתי החלטה לאחר התייעצות שלי עם גורמים מקצועיים במשרד הפנים לערוך את הבחירות במועצות הממונות במשך שנת 2000".

מוחמד כנעאן: שר הפנים התייחס במכתבו ל-11 מועצות ממונות ולא רק ל-7-8 שהוא הביא לנו היום לוועדה.

מוחמד כנעאן: השאלה שלי היא איפה יתר המועצות (נוף הגליל, מעלה עירון ובאסמת טבעון בוואדי ערה)?

רחמים מלול: יש להן 4 שנים?

מוחמד כנעאן: יש להן יותר מ-4 שנים.

דוד אזולאי: הם היו בהתחלה מועצה כפרית, אחרי זה עבדך הנאמן כיהן שם כראש מועצה איזורית, ולאחר מכן זה פוצל לשתי מועצות מקומיות.

דוד אזולאי: מאז שהן פוצלו למועצות מקומיות עוד לא חלפו 4 שנים.

מוחמד כנעאן: הסיפור של חבר הכנסת דוד אזולאי חוזר על עצמו, וכנראה יחזור על עצמו עכשיו בעוד מקום.

מוחמד כנעאן: זה משחק ילדים של משרד הפנים, שמשחק בתושבים.

מוחמד כנעאן: זה קורה, לצערי הרב, רק במגזר הערבי.

מוחמד כנעאן: על זה אני מוחה.

מוחמד כנעאן: מה זה חשוב ממתי זה נקרא "מועצה כפרית" וממתי "מועצה איזורית"?

מוחמד כנעאן: כבר 10 שנים יש שם מועצה ממונה.

מוחמד כנעאן: חבר הכנסת דוד אזולאי היה שם מספר שנים וכשהחליפו אותו פיצלו את זה לשתי מועצות.

מוחמד כנעאן: לדעתי היום התושבים הערבים בשלים לבחירות בכל מקום.

מוחמד כנעאן: לא משנה אם חלפו רק שנה או שנתיים.

מוחמד כנעאן: אפשר אפילו מייד לעשות בחירות.

מוחמד כנעאן: על ביר-אל-מכסור אמרו שהתושבים לא בשלים ואף על פי כן נערכו שם בחירות למופת.

מוחמד כנעאן: על אף שהיתה מועצה ממונה לתקופה קצרה הבחירות היו למופת ומאז הכל מתנהל כמו שצריך.

מוחמד כנעאן: לדעתי, אדוני היושב-ראש, צריך פשוט לשים קץ לתופעה שדיבר עליה חבר הכנסת טלב אלסאנע ולהפסיק אותה על-ידי חקיקה, על-ידי תיקון החוק.

מוחמד כנעאן: הוכח מעל לכל ספק ש-4 שנים הן לא ערובה לכך שאותו ישוב יטופל כשורה.

מוחמד כנעאן: ישנם היום ישובים שיש בהם מועצות ממונות שהם במצב גרוע מאוד, "על הפנים", וישנם ישובים ששם זה להיפך.

מוחמד כנעאן: אין שום קשר בין פיתוח הישוב לבין מינוי מועצה ממונה או יושב-ראש מועצה ממונה.

מוחמד כנעאן: לגבי המלצות השר, הייתי מעדיף שכל הבחירות ייערכו במועד שלהן ולא יהיו דחיות.

מוחמד כנעאן: נקבע בחוק 4 שנים.

מוחמד כנעאן: אבל כעיקרון לפחות ישנה החלטה לקיים בחירות.

מוחמד כנעאן: מר שילת ואדוני היושב-ראש, אני מבקש לדעת מדוע לא הועמדו לבחירות גם המועצות בנוף הגליל שקיימות כבר מעל 4 שנים.

מוחמד כנעאן: לפני הישיבה דיברתי עם מנכ"ל משרד הפנים.

מוחמד כנעאן: הוקמה ועדת חקירה על מנת לחלק את המועצה - - - לשניים.

מוחמד כנעאן: ישוב אחד מצרפים לשיבלי, 4 לכאן ו-4 לכאן, ואז לא ייערכו בחירות אלא ימתינו ובינתיים ימנו עוד פעם 4 מועצות ממונות ל-4 שנים.

מוחמד כנעאן: יש ישובים בהם במשך 8-9 שנים תהיה מועצה ממונה.

מוחמד כנעאן: לכן אני פונה אליך אדוני היושב-ראש בנושא הזה, של נוף הגליל, של מעלה עירון ושל באסמת טבעון.

מוחמד כנעאן: הייתי גם רוצה לראות את ערערה שבמשולש נכללת בזה.

דוד אזולאי: תפריד.

דוד אזולאי: בערערה במשולש זה ועדה קרואה.

אחמד טיבי: יש הבדל.

אחמד טיבי: תשמע, כי זה טרגדיה שם.

מוחמד כנעאן: אני יודע שהיתה מועצה נבחרת שפיזרו אותה ומינו יושב-ראש מועצה.

מוחמד כנעאן: הייתי רוצה שבערערה ובערה שבמשולש גם ייערכו בחירות עם יתר המועצות.

מוחמד כנעאן: כששר הפנים פיזר את המועצה הוא אמר שהמועצה הממונה תהיה לשנתיים.

מוחמד כנעאן: היא כבר מכהנת שנתיים ובינתיים לא עשתה שום דבר, מעבר לזה שהיא לקחה בית-ספר והפכה אותו לבניין המועצה המקומית.

מוחמד כנעאן: כשהיה דיון במליאה על נושא המועצות הממונות אני זוכר שחבר הכנסת פרוש קרא קריאת ביניים ואמר: זאת גזענות.

מוחמד כנעאן: אני חושב שלא צריך להשמיץ.

מוחמד כנעאן: בלי שום קשר למי שהיה ואיך הוא תיפקד ואיך הוא מתפקד היום, רבותי, הדרישה האלמנטרית, הבסיסית שלנו היא לקיים בחירות דמוקרטיות בכל ישוב וישוב ולאפשר לתושבים לבחור את הנציגות הנבחרת שלהם.

מוחמד כנעאן: יש להם אפשרות לבקר את ההנהגה ואחרי 4 שנים להחליף אותה אם היא לא בסדר.

מוחמד כנעאן: אם היא בסדר אז היא תמשיך לכהן.

מוחמד כנעאן: אדוני היושב-ראש, בעזרתך ובעזרת החברים שנמצאים מסביב לשולחן הזה אנחנו רוצים לשנות את החוק האומלל הזה בנושא המועצות הממונות, שכופה על ישוב מועצה ממונה במשך 4 שנים.

מוחמד כנעאן: אני מבקש, אדוני היושב-ראש, לציין בפרוטוקול ששר הפנים ענה לי, וכאן ישנה הטעיה, במכתב רשמי שבשנת 2000 ייערכו בחירות במועצות הממונות.

רחמים מלול: אבל הוא לא כתב לך "בכל המועצות הממונות".

רחמים מלול: כנראה שזה משפט מחושב.

רחמים מלול: הוא היה זהיר.

מוחמד כנעאן: לא אדוני.

מוחמד כנעאן: לפי הפירוש המשפטי "במועצות הממונות" מתייחס לכולן.

עבד-אלמאלכ דהאמשה: חבר הכנסת מלול, צריך לחזור למכתב של חבר הכנסת כנעאן.

עבד-אלמאלכ דהאמשה: חבר הכנסת כנעאן ביקש שייערכו בחירות בכל המועצות הממונות ותשובת השר היתה "יהיו בחירות".

עבד-אלמאלכ דהאמשה: השר לא הגביל את התשובה שלו.

מוחמד כנעאן: לכן, אדוני היושב-ראש, אני מבקש ממך, שוועדת הפנים תבקש משר הפנים לערוך את הבחירות בנוף הגליל, במעלה עירון ובבאסמת טבעון יחד עם יתר המועצות הממונות.

מוחמד כנעאן: לא יתכן להמשיך את המצב הנוכחי עוד כמה חודשים.

מוחמד כנעאן: עוד 2-3 חודשים לא יוסיפו שום דבר לישוב.

מוחמד כנעאן: להיפך.

מוחמד כנעאן: תהיה אווירה של בחירות, עורכים בחירות ב-11 ישובים ועוד יהיה שבתון של בתי הספר, שאני חושב שהוא מוצדק, באותו יום, פשוט כדי להקל על ועדת הבחירות.

מאיר פרוש: אני פונה ליושב-ראש, לחברי הוועדה וגם למר שילת.

מאיר פרוש: בעיקרון אני חושב שצריך ללכת לבחירות, וזה בעצם מה ששמענו מכל הישובים.

מאיר פרוש: אבל באלעד-מזור, הישוב הראשון שעליו שמענו, הבנו שרק ב-1998 התחילו לאכלס את הישוב.

מאיר פרוש: אני יכול להגיד לכם מהתקופה שאני הייתי במשרד הבינוי והשיכון: בשנים 1996 ו-1997 משרד הבינוי והשיכון שיווק באלעד-מזור 1,664 יחידות דיור ואילו בשנים 1998 ו-1999 משרד הבינוי והשיכון שיווק 2,389 יחידות דיור.

מאיר פרוש: זאת אומרת, כמעט כפול בשנים 98-99 לעומת 96-97.

מאיר פרוש: על מה אנחנו הולכים לעשות בחירות?

מאיר פרוש: אנחנו הולכים לעשות בחירות בספטמבר 2000 וזה בעצם יהיה כמעט רק לאלה ששווקו ב-96-97.

מאיר פרוש: אני אומר שאין כל היגיון לקיים בחירות בספטמבר 2000 לאוכלוסיה ששיווקו לה ב-96, שאז בסך הכל שיווקו 1,600 יחידות דיור, בעוד שהולכים כבר להתאכלס כאלה ששיווקו עבורם את הדירות בשנים 1998-1999, שמספרם יותר מאשר כפול מאשר אלה ששיווקו להם ב-1996-1997.

מאיר פרוש: אני מציע לעשות לפחות דחייה של עוד שנה.

מאיר פרוש: לא ספטמבר 2000 אלא ספטמבר 2001.

מאיר פרוש: אז יש סיכוי שאלה שמשרד הבינוי והשיכון שיווק עבורם בשנים 1998-1999 יוכלו לבחור.

מאיר פרוש: אחרת, על מה אנחנו הולכים לעשות בחירות?

מאיר פרוש: על שליש מהתושבים.

מאיר פרוש: 1,600 ששווקו בשנים 96-97 מול עוד 2,389 ששווקו בשנים 98-99.

מאיר פרוש: אני מציע לתת ארכה של עוד שנה ולעשות את הבחירות בספטמבר 2001 ואז יש סיכוי לפחות ש-2/3 או 80% מאלה ששיווקו עבורם ביסוד הישוב יוכלו להצביע בבחירות.

מאיר פרוש: אחרת זה בכלל לא בחירות דמוקרטיות.

מאיר פרוש: אתם הולכים להרכיב מועצה ל-5 שנים כאשר 2/3 מהתושבים לא יוכלו להביע את דעתם בבחירות.

איוב קרא: אני חושב שאנחנו לא יכולים להיות דמוקרטים רק בחלק מהמקומות ולא בכולם.

איוב קרא: אנחנו צריכים לקבוע בחירות דמוקרטיות, על אחת כמה וכמה במגזר הבדואי ובמגזר הערבי בכלל, ואנחנו לא יכולים להשאיר לעצמנו פתחי מילוט בגלל קשר של ראש מועצה זה או אחר.

איוב קרא: אי אפשר שלמועצה תהיה הנחה ואילו למועצה אחרת לא תהיה הנחה.

איוב קרא: אנחנו צריכים לקבוע את כללי המשחק.

איוב קרא: כללי המשחק הם: כמה שיותר דמוקרטיה.

איוב קרא: אני חושב שאפילו לא צריך לנצל את 4 השנים.

איוב קרא: אין שום סיבה, פרט לזה שהממונה הוא עסקן המקורב למפלגה כזאת או אחרת, להשאיר אותו בכיסא הזה 4 שנים.

איוב קרא: לדעתי אין שום מניעה, אם המועצה פועלת, ללכת לבחירות מייד עם כינונה.

איוב קרא: אני חושב שבריא וטוב שהאזרחים ינהלו את חייהם.

איוב קרא: אם למישהו יש הנחות בגלל קשר כזה או אחר, אנחנו לא צריכים לצדד בזה.

איוב קרא: אנחנו צריכים לצדד בעיקרון: הולכים לדמוקרטיה בכל מקום, ועל אחת כמה וכמה כשיש אפשרות לשלב בחירות בכל-כך הרבה רשויות ביחד.

איוב קרא: זה יוזיל מאוד את העלויות.

איוב קרא: הבחירות ייתנו הרגשה הרבה יותר טובה.

איוב קרא: רוב הרשויות עליהן מדברים שייכות למגזר אחד.

איוב קרא: גם בצפון, לא יכול להיות שיהיו בחירות בכעביה-טבאש ולא יהיו בחירות בזרזיר.

איוב קרא: כל הבדואים שם הם באיזור אחד.

איוב קרא: צריך להסתכל על טובת הציבור.

איוב קרא: אם אחד מראשי המועצה הוא כל-כך טוב כמו שאומרים פה אז הוא יזכה בבחירות.

איוב קרא: שיילך לקבל כהונה של 4 שנים, לא חצי שנה.

מוחמד כנעאן: כולם בספטמבר?

מוחמד כנעאן: מה עם אלה שלא נכללו?

אחמד טיבי: אני מסכים עם מה שאומר חבר הכנסת כנעאן, יש כאן חור.

דוד אזולאי: אתה מדבר על באסמת טבעון, על מעלה עירון ועל נוף הגליל.

דוד אזולאי: אני מציע, בואו נתייחס לזה בנפרד.

דוד אזולאי: אנחנו ניפנה לשר בעניין הזה.

דוד אזולאי: בואו לא נערב שמחה בשמחה.

אחמד טיבי: אני רוצה שתירשם בפרוטוקול הנקודה הזאת שהועלתה על-ידי חבר הכנסת מוחמד כנעאן.

אחמד טיבי: אנחנו תמהים, אנחנו לא יודעים למה השר לא צירף אותם יחד עם כל-כך הרבה מועצות.

מרים פרנקל-שור: מכיוון שהתאריך טרם הגיע.

אחמד טיבי: התאריך טרם הגיע בגלל תרגילים ותחמונים.

דוד אזולאי: אם נסתכל על זה בהיבט המשפטי, עו"ד מרים פרנקל-שור צודקת.

אחמד טיבי: מהבחינה המשפטית היבשה.

אחמד טיבי: הוא יכול עוד 6 שנים לסחוב את זה על-ידי תרגיל נוסף של חלוקה.

דוד אזולאי: תלוי מי יהיה השר ומי יהיה יושב-ראש ועדת הפנים ואיכות הסביבה.

אחמד טיבי: אני חושב שהנקודה שהציג חבר הכנסת טלב אלסאנע לגבי שגב שלום אומרת הכל.

אחמד טיבי: זה מצב אבסורדי ביותר.

אחמד טיבי: בקונגו ברזוויל לא יכול להיות מצב כזה.

אחמד טיבי: זה סיפור שלא ייאמן.

אחמד טיבי: וזה שעדיין זה לא עלה לכותרות בעיתונים, זה פגם גם של העיתונות וגם של האנשים.

אחמד טיבי: השר יודע שהוא יפסיד בבג"ץ אבל עד שאנשים יפנו לבג"ץ יגיע המועד.

אחמד טיבי: אומרים שרוצים להמתין עם הבחירות למועצות עד שהתושבים הערבים יבשילו.

אחמד טיבי: אתה יודע מה קורה?

אחמד טיבי: הם מתבשלים בתוך עצמם עכשיו בשגב שלום, לא מבשילים.

אחמד טיבי: הם הבשילו מזמן.

אחמד טיבי: עכשיו הם מתבשלים.

אחמד טיבי: אדוני היושב-ראש, למרות שזה קשור ולא קשור, מעניין לעניין באותו עניין, הוזכר הנושא של ערערה וערה.

אחמד טיבי: נכון שזה לא קשור לנושא.

אחמד טיבי: אני לא יודע אם אתה מודע לכך שמה שקורה שם הוא דיקטטורה, עריצות מוחלטת, התעמרות בתושבים, ניצול משאבים כלכליים ותקציביים של המועצה, צעקות על עובדי ועובדות המועצה.

אחמד טיבי: לכן כל אנשי הציבור פנו למשרד הפנים, אני פניתי לשר, לסלק את האיש הזה - ציון - מהר ככל האפשר.

אחמד טיבי: זה הדבר שצריך לעשות וחשוב שזה יירשם בפרוטוקול.

אחמד טיבי: אגב ציון הזה נדמה לי הוא גם חבר במועצה במבשרת ציון בו-זמנית.

משה גפני: אדוני היושב-ראש, ראשית אני רוצה לומר שני דברים עקרוניים.

משה גפני: הדבר הראשון הוא שאני מסכים עם קודמי שהתבטאו כאן בנושא העקרוני.

משה גפני: הבחירות צריכות להתקיים בזמן, כפי שמתקיימות על-פי החוק.

משה גפני: אם רוצים להקדים את המועד אז צריך להגיש תיקון חקיקה.

משה גפני: אני חושב שראוי לדון בעניין הזה.

משה גפני: אני תומך בעמדה שאומרת שבחירות צריכות להתקיים בזמן ואי אפשר גם לעשות הבחנה בין תושבים.

משה גפני: אני באופן עקרוני מסכים עם הגישה הזאת.

משה גפני: עכשיו אני רוצה לומר מה היתה כוונת המחוקק בעובדה שהוא אמר שתהיה מועצה ממונה ל-4 שנים ולמה בעצם לא בחירות מייד.

משה גפני: הרי אנחנו מדינה דמוקרטית.

משה גפני: מקימים ישוב וצריך לקיים מייד בחירות.

משה גפני: למה המחוקק, עד נכון להיום, כל עוד לא שונה החוק, אמר 4 שנים?

משה גפני: אני חושב שמנכ"ל משרד הפנים עשה דבר שהוא לא היה צריך לעשות.

משה גפני: הוא עשה עירוב לא נכון מבחינה טכנית בין הישוב אלעד לבין שאר הישובים שמופיעים ברשימה.

משה גפני: אני אומר מדוע.

משה גפני: כל הישובים שעליהם מדובר, להוציא את אלעד, הם ישובים שבהם התושבים חיים במקום מאז קום המדינה ומכירים את הישוב.

משה גפני: לא הולכים להיות שינויים דרמטיים מבחינת הרכב האוכלוסיה וגודלה.

משה גפני: מבחינה מינהלית אכן הוקמה מועצה 4 שנים קודם ועושים את הבחירות, על-פי החוק, אחרי 4 שנים.

משה גפני: טכנית זה המצב.

משה גפני: התושבים יודעים על מה שנעשה בישובם ומכירים אחד את השני.

משה גפני: כוונת המחוקק היתה שצריך 4 שנים בכדי שהתושבים יידעו לנהל את הישוב, כדי שהישוב יוקם, יתנהל ואז התושבים יקיימו את הבחירות.

משה גפני: בישוב אלעד, על-פי מכתבו של מנכ"ל משרד הפנים אליך, אדוני יושב-ראש הוועדה, לפני 4 שנים הוקמה מועצה ממונה כשהישוב עדיין לא היה קיים.

משה גפני: לא רק שלא היה קיים, לא היה גם איפה למקם את משרדי המועצה ולכן משרדי המועצה היו בפתח-תקווה.

משה גפני: הסתיימו 4 השנים, שזה המועד שהמחוקק התכוון שבו התושבים ילמדו את הישוב, יכירו האחד את השני, יידעו כשהולכים לבחירות איך הישוב מתנהל, מי ראוי להיות ראש מועצה ומי ראוי להיות חבר מועצה.

משה גפני: 4 השנים הללו של קיום המועצה הממונה באלעד לא נתנו שום דבר מכיוון שלא היה כלום.

משה גפני: מכאן ואילך צריך למנות את התקופה שבה אכן התושבים "יהיו בשלים" להכיר האחד את השני ולהכיר את סדרי הנוהל כדי שיוכלו להיכנס לבחירות.

משה גפני: לו היה מצב שבו אכן הישוב יהיה קיים גם בעוד שנה ובעוד שנתיים כמו שהוא קיים היום, בסדר, אז אתם יודעים מה, שנה וחצי אולי זה מועד מספיק.

משה גפני: אבל כולם יודעים, ומשרד הפנים יודע את זה, שבמועד שבו מבקשים לקיים את הבחירות יגורו בישוב, או שתהיה זכות בחירה, רק לשליש מבין התושבים שיהיו במהלך השנה הקרובה.

משה גפני: זאת אומרת שיהיה מצב באלעד שאם נקבל את המלצת מנכ"ל משרד הפנים - שליש מהתושבים, שרק עכשיו מתחילים להתאכלס, יקבעו את גורל הישוב מבחינת ההנהגה המוניציפלית שלו למשך 4 שנים לעוד שני שליש שבכלל לא גרים שם כעת.

משה גפני: הישוב הוא חדש לגמרי, בניגוד לכל הישובים האחרים, כפי שאמרתי, שהתושבים גרים בהם מאז קום המדינה.

משה גפני: התושבים עדיין לא באו לגור.

משה גפני: הם רכשו דירה ואמורים להתאכלס במהלך השנה הקרובה.

משה גפני: זה שני שליש מתושבי הישוב, שלא תהיה להם זכות בחירה.

משה גפני: נדמה לי שמגיעים לוועדה בידיים לא נקיות, מכל בחינה אפשרית.

משה גפני: מצד אחד קיימת מועצה ממונה 4 שנים, כשאף אחד לא מבין מדוע היה נדרש פרק זמן כל-כך ארוך לפני שהתאכלס התושב הראשון.

משה גפני: ולאחר מכן הולכים לקיים בחירות מייד, כעבור שנה וחצי, כשמניתי את כל הדברים, שבעצם לשני שליש מהתושבים בכלל לא תהיה זכות בחירה ושליש מהתושבים רק עכשיו נמצאים בשלבי איכלוס.

משה גפני: נדמה לי שיכול להיות שיש פה כוונה פוליטית.

משה גפני: אני לא יודע מה.

משה גפני: אני לא יכול להעלות בדעתי למה הכוונה פה.

משה גפני: באקראי הגיע לידי מכתב של עו"ד אילן בומבך שפנה אתמול במכתב בהול למר אבי מעוז, מנכ"ל משרד הפנים, וביקש ממנו לדחות את המועד של הדיון בוועדה בכדי שהוא יוכל, לפני שמקיימים על זה דיון, להציג את הנתונים, כדי שחברי הוועדה ויושב-ראש הוועדה יידעו על מה מדובר.

משה גפני: ברשותך, אדוני היושב-ראש, אני לא אקרא את כל המכתב, אני אתן לך אחרי זה את המכתב, אבל אני רוצה לקרוא חלקים ממנו.

משה גפני: אולי בזה אני אהיה פה לתושבים.

משה גפני: הוא מייצג את ועד התושבים של רוכשי הדירות במועצה המקומית אלעד, שזה כאמור שני שליש מהתושבים וחלק מהתושבים שגם גרים היום.

רחמים מלול: הרוכשים העתידיים?

משה גפני: הרוכשים הקיימים.

משה גפני: הם רכשו את הדירות.

משה גפני: המתאכלסים העתידיים.

משה גפני: אנשים שרכשו את הדירות אבל עדיין לא התאכלסו, שזה שני שליש מהתושבים.

משה גפני: כך הוא כותב בשם התושבים, אני אומר את עיקרי הדברים: "בתאריך המיועד לבחירות בישוב, 19.9.2000, תמלא שנה וחצי מאז תחילת איכלוס הישוב.

משה גפני: כיום מצויים בישוב 1,600 בוחרים.

משה גפני: ברם, על-פי הנתונים שבידי מספר זה מהווה רק כשליש מכמות הבוחרים שיתגוררו בעיר בחודש ספטמבר 2001.

משה גפני: על-פי המידע שבידי מרשי - שזה התושבים - בתשעת החודשים שלאחר ספטמבר שנה זאת אמור הישוב להתאכלס בכ-2,500 משפחות חדשות.

משה גפני: אם תתקיימנה הבחירות במועדן הנוכחי, לפי בקשת מנכ"ל משרד הפנים, עתידה שליש מאוכלוסיית העיר להכריע את גורל שני השלישים הנותרים לארבע השנים הקרובות.

משה גפני: בנסיבות המתוארות אין ספק שהישוב לא יהיה בשל לבחירות בחודש ספטמבר הקרוב.

משה גפני: תכליתו של סעיף 3 לחוק הרשויות המקומיות (בחירות), התשכ"ה-1965, היא לאפשר לפלח האוכלוסיה העיקרי ולגרעין הקשה של הישוב המתהווה לבחור כולו במנהיגות הישוב.

משה גפני: דא עקא, שאם אכן תתקיימנה הבחירות הללו תסוכל כוונת המחוקק לחלוטין.

משה גפני: אזכיר כי במכתבך הנ"ל - העורך-דין כותב למר אבי מעוז - שהופנה ליושב-ראש ועדת הפנים, לחבר הכנסת דוד אזולאי, מיום 15.2.99 קבעת, ובצדק, כי על אף שפורמלית חלפו ארבע שנות כהונת המועצה מאז הקמת המועצה הרי שלא ניתן היה לערוך בחירות בשל היעדרם של תושבים בישוב ואף משרדי המועצה המקומית של הישוב באותה תקופה שכנו בפתח-תקווה.

משה גפני: על אותה גישה להנחותך גם במקרה זה".

משה גפני: על כן הוא מבקש, ואת זה אני בעצם אומר בשמו, בשם התושבים: "אשר על כן אבקשך במצוות מרשי כדלקמן:

משה גפני: לדחות את מועד הישיבה בוועדת הפנים של הכנסת" - זאת אומרת, למשוך את ההמלצה של מנכ"ל משרד הפנים לגבי הישוב אלעד.

משה גפני: "דחייה זאת תאפשר לי להמציא לידיך מסמכים המעידים על גידול האוכלוסיה הצפוי בישוב ולאפשר לוועדה קבלת תמונה שלמה לגבי המועד הראוי לעריכת הבחירות בישוב".

דוד אזולאי: חבר הכנסת הרב גפני, סליחה שאני קוטע אותך.

דוד אזולאי: עם כל הכבוד לאותו עורך-דין, אני חושב שהוא לא נהג כאן בהגינות.

דוד אזולאי: אם מכתב כזה הגיע לידך הוא יכול היה גם להגיע לידינו באותה מידה, ואז לפחות היינו יכולים לדון בניחותא ולשקול את עצם קיום הדיון מלכתחילה.

משה גפני: אני חושב שהעורך-דין נהג לא נכון בעניין הזה.

משה גפני: אני יכול ללמד עליו זכות, אני מכיר אותו, בגלל שכאשר הייתי סגן שר הדתות הוא היה יועץ שר הדתות.

משה גפני: אני חושב שהוא אדם הגון אבל כנראה מחמת הבהילות הוא נהג פה לא נכון.

משה גפני: את המכתב הזה הוא קודם כל היה צריך להפנות ליושב-ראש ועדת הפנים ואיכות הסביבה של הכנסת.

משה גפני: זה היה צריך להיות הדבר הראשון.

משה גפני: אני מבין, אם ללמד עליו סניגוריה, שהיה ברור לו, מחמת הבהילות, שמנכ"ל משרד הפנים כנראה לא מודע לדברים האלה.

משה גפני: הוא סבר שאם הוא יעביר לו את המכתב הזה בבהילות אז מנכ"ל משרד הפנים אכן לא יביא עדיין לדיון בוועדה את הנושא של אלעד.

דוד אזולאי: אתה יודע שהפניה של מנכ"ל משרד הפנים הגיעה אלינו לפני זמן רב.

דוד אזולאי: זאת פניה מ-28.12.99.

משה גפני: אני מסכים אתך לחלוטין.

משה גפני: אין בינינו כל מחלוקת בעניין הזה.

משה גפני: אני אומר לך שהמציאות של מה שקיים בישוב אלעד - אתה יודע מה, אני אפילו לא מלמד סניגוריה.

משה גפני: הוא יבוא ויגיד שאת הידיעה הזאת הוא קיבל רק אתמול והדבר הראשון שהוא עשה הוא הדבר הזה.

משה גפני: לכן אני מבקש ממך, אדוני יושב-ראש הוועדה, לנתק את אלעד מהישובים האחרים ולהזמין לדיון בוועדה, כפי שאכן צריך להיות, גם את מנכ"ל משרד הפנים וגם את נציגי התושבים, מכיוון שעולים פה דברים שלמיטב הבנתי הם לא בסדר.

משה גפני: רק אז ניתן יהיה לקבל החלטה.

משה גפני: אני מדבר על התושבים, גם העתידיים וגם חלק מהקיימים.

משה גפני: אני אומר שהמתאכלסים העתידיים הם 2/3 מהתושבים.

קריאה: גם אתה עובר בין הטיפות יפה.

משה גפני: לא, אני אומר חד-משמעית.

משה גפני: אני בכלל לא עובר בין הטיפות.

משה גפני: אני אומר שצריך לדחות את הבחירות.

יעקב ליצמן: שמענו מעורך-דין שילת שני נתונים.

יעקב ליצמן: שמענו שעד 1998 אף דייר לא גר באלעד.

יעקב ליצמן: זאת אומרת, במשך חצי מהזמן שהוועדה פעלה כלל לא היו תושבים.

יעקב ליצמן: אני לא יודע מה הם עשו, זה לא ענייני, אני מניח שעשו דברים טובים אבל כאשר לא היו תושבים לא היה עבור מי לפעול.

יעקב ליצמן: אם משרד הפנים הבין שצריך להקים, שנתיים לפני 1998, ועדה ממונה עבור הדיירים העתידיים אז החוק בוודאי מבהיר שצריך לחכות לבחירות עבור הדיירים העתידיים.

יעקב ליצמן: אחרת זה פשוט פשע, שהם הקימו ועדה ממונה שנתיים לפני הזמן.

יעקב ליצמן: אין טעם להקים מועצה ואחר-כך להמתין לבוא התושבים.

יעקב ליצמן: ואותו דבר בבחירות.

יעקב ליצמן: אין טעם לעשות בחירות אם יודעים שלמחרת נכנסים אנשים חדשים.

יעקב ליצמן: הנתון השני, אנחנו יודעים, שמענו גם ממר שילת, ש-50% מאלה שכן גרים במקום אפילו לא רשומים כתושבים במקום.

אהוד שילת: אני לא אמרתי כך.

משה גפני: ראש המועצה, מר קריספל, אמר את זה.

משה גפני: הוא גם הסביר למה.

יעקב ליצמן: הוא אמר שיש 3,600 דיירים אך רק 1,800-1,500 רשומים כתושבים במקום.

יעקב ליצמן: אני מניח שהוא מוסמך, אחרת לא היו ממנים אותו כראש מועצה.

יעקב ליצמן: זאת אומרת שיותר מ-50% בכלל לא רשומים.

יעקב ליצמן: ודבר אחרון, יש הבדל עצום בין אלעד לבין ישובים אחרים.

יעקב ליצמן: לדעתי צריך לערוך בחירות בכל המקומות.

יעקב ליצמן: יש הבדל אחד, זה ישוב שנמצא באמצע הבניה ואילו במקומות האחרים מדובר על תושבים ותיקים שנמצאים כל הזמן במקום ורק לא נתנו להם זכות בחירה.

יעקב ליצמן: באותם ישובים צריך היה לערוך בחירות לא היום אלא לפני 10 שנים.

יעקב ליצמן: כאן מדובר על ישוב שנמצא באמצע ההקמה, באמצע האיכלוס.

יעקב ליצמן: מה אתה רוצה, שיתחילו עכשיו לגייס את כל אלה שרכשו את הדירות כדי שיעשו שינוי כתובות?

יעקב ליצמן: הרי אסור לעשות את זה.

יעקב ליצמן: לכן אני מציע מה שחברי הציעו, חבר הכנסת מאיר פרוש וחבר הכנסת משה גפני.

יעקב ליצמן: לגבי כל המועצות האחרות אני בהחלט בעד.

יעקב ליצמן: לא רק בעד, אני רוצה לצרף גם את ארבע המועצות שעדיין לא נמצאות ברשימה כי אני חושב שהגיע הזמן לגמור את העניינים.

יעקב ליצמן: אבל לגבי אלעד אני מציע לחכות קצת.

רחמים מלול: רציתי להיכנס לפולמוס עם ידידי חבר הכנסת טלב אלסאנע על תרומתם של הממונים במועצות הממונות.

דוד אזולאי: למה לך?

דוד אזולאי: העובדה היא שאנחנו חברי כנסת.

רחמים מלול: אני טוען באופן עקרוני שהעובדה שהממונה משתייך למפלגה זאת או אחרת איננה פוסלת אותו.

יעקב ליצמן: הוא לא אמר את זה.

רחמים מלול: בי"ת, אני מאוד רוצה להודות על רוחב ליבם של אנשי יהדות התורה, שמוכנים לכך שראש מועצת אלעד, המזוהה כאיש ש"ס, שמונה על-ידי שר הפנים הקודם, יכהן עוד שנה בתפקידו.

משה גפני: אני לא דיברתי כאיש יהדות התורה.

משה גפני: דיברתי כדמוקרט.

יעקב ליצמן: לא זה מה שאמרנו.

רחמים מלול: אבל זה הפועל היוצא מדבריכם.

משה גפני: אני לא יודע.

משה גפני: אני לא מכיר את ראש המועצה.

רחמים מלול: חבר הכנסת גפני, עוד לא פגשתי פה חבר כנסת ציני כמוך.

רחמים מלול: אני בעמדה אחידה לגבי כל המועצות שהוזכרו כאן, שהבחירות אמנם צריכות להתקיים ב-19.9.

יעקב ליצמן: ומה עם אלה שלא הוזכרו?

רחמים מלול: לגבי אלה שלא הוזכרו צריך אולי לפנות לשר הפנים והוא יבדוק אם ירצה.

רחמים מלול: כדאי אולי לבקש שגם שם תתקיימנה בחירות.

רחמים מלול: מר שילת, אני פונה אליך, אני חושב שבאמת ראוי לקיים יום שבתון באותו יום.

מרים פרנקל-שור: צריך לחוקק חוק בנושא הזה.

רחמים מלול: אני חושב שגם בלי שנקבע את זה כיום שבתון, ממילא יהיה שם יום שבתון.

דוד אזולאי: בבחירות המוניציפליות האחרונות האם היה שבתון?

אהוד שילת: לא.

אהוד שילת: היה שבתון בבתי-הספר וגם את זה פוצץ שר החינוך יום אחד לפני יום הבחירות.

אהוד שילת: הוא אמר שייפתחו את בתי הספר שאין בהם קלפיות ואז מנהלים אמרו: תוציאו מפה מהר את הקלפי.

דוד אזולאי: דין הבחירות ברשויות המקומיות שלפנינו יהיה כדין יום הבחירות לכלל הרשויות המקומיות.

רחמים מלול: והערה אחרונה לידידי חברי-הכנסת הערביים.

רחמים מלול: אני מכיר את הישובים הבדואים עליהם אנחנו דנים.

רחמים מלול: אני מקווה שתפעילו את מלוא השפעתכם על מנת שהבחירות תתקיימנה באופן תקין, שלו ושקט.

רחמים מלול: ידוע לנו על מבנה המשפחות והחמולות בתוך הישובים האלה.

רחמים מלול: ברור שלקראת יום הדין, או יום הפקודה, עלולים להיות סכסוכים רבים, שילוו אולי בתגרות.

רחמים מלול: אנא הפעילו את מלוא השפעתכם על מנת שהבחירות תתקיימנה בצורה הדמוקרטית והשקטה ביותר.

דוד אזולאי: בקצרה אני רוצה להביע גם את דעתי.

דוד אזולאי: קיבלנו פה מכלול של ישובים.

דוד אזולאי: אני חושב שצריך ללכת על מועד אחיד לכולם, כולל זרזיר.

דוד אזולאי: אם אנחנו רוצים לתקן עוול, צריך לתקן את העוול לגבי כולם בצורה אחידה.

דוד אזולאי: טוב שיהיה יום בחירות אחיד לכולם.

דוד אזולאי: גם לגבי אלעד, עם כל הצער והכאב, אני חושב שצריך לקיים בחירות במועד שנקבע.

דוד אזולאי: אני מבקש לשמוע את התייחסותו של מר אהוד שילת, המפקח על הבחירות, גם לעניין הזה.

דוד אזולאי: בבקשה.

אהוד שילת: אני אדבר על שניים-שלושה דברים שעלו פה.

ביום לימודים: אכן לדעתנו צריך לעשות שבתון בחוק לגבי בחירות לרשויות מקומיות, במיוחד כשזה בחירות כלליות.

ביום לימודים: זה לא קיים היום.

ביום לימודים: זה מופיע במכתב שהגשנו ליושב-ראש הוועדה לגבי הצעות לתיקון החוק.

איוב קרא: בגלל זה צריך לעשות בחירות.

מוחמד כנעאן: אמרתי ש-4 שנים זה יותר מדי וצריך לתת בין שנה לשנתיים.

אהוד שילת: אז תוכלו להציע לתקן את החוק.

יעקב ליצמן: כי חצי מהתושבים לא רשומים היום.

אהוד שילת: כמה יהיו בעוד שנתיים?

אהוד שילת: כמה יהיו בעוד 3 שנים?

אהוד שילת: הרי בכל ישוב כזה, כולנו יודעים, יש שלב א' ואחר-כך מתחיל שלב ב' ושלב ג'.

אהוד שילת: זה דבר שאין לו שיעור.

אהוד שילת: תמיד, בכל נקודת מצב בישוב כזה, גם בעיר מודיעין, אפשר להגיד: אבל בעוד שנה או חצי שנה מספר התושבים יגדל.

אהוד שילת: בעיר מודיעין עשינו בחירות ב-1998 כשהיה שם מספר מסויים של תושבים והיום בטח יש שם יותר מכפליים.

אהוד שילת: כלומר, בישובים מסוג זה שנבנים, מה שמשרד הבינוי והשיכון הוציא למכירה - אני לא יודע מה זה בדיוק המושג הזה "שווק".

משה גפני: "שווק" זה נמכר.

משה גפני: אני מכיר את אלעד.

משה גפני: זה לא אותו דבר.

אהוד שילת: אני לא אתווכח על זה.

אהוד שילת: אבל תמיד יש עוד.

אהוד שילת: הוא לא ציין פה מה הם שיווקו בשנת 2000, מה הם משווקים בשנת 2001.

אהוד שילת: והרי יבואו אז ויגידו שצריכים לבוא עוד 3,000 איש בשנה הקרובה ולכן לא נעשה עכשיו בחירות.

אהוד שילת: אלה מצבים שצריך לבדוק אותם.

אהוד שילת: אני לא יודע מה מנכ"ל משרד הפנים מצא בבדיקה שלו ומה לא.

אהוד שילת: אני יודע מה שהוא אמר לי, שהוא החליט לעשות את הבחירות.

אהוד שילת: אני מניח שהוא בדק ושהוא מצא שמן הראוי לעשות את הבחירות בספטמבר.

מרים פרנקל-שור: כלומר אתה בדיעה שצריך להשאיר את מועד הבחירות כפי שנתבקש?

אהוד שילת: אני מקבל את עמדתו של המנכ"ל.

אהוד שילת: לי אין נתונים אחרים.

אהוד שילת: אני מניח שהנתונים שיש למשרד הבינוי והשיכון הם הנתונים המיידיים שהיו גם בפני מנכ"ל משרד הפנים.

משה גפני: אדוני היושב-ראש, אני רוצה לפנות להגינותך.

משה גפני: אני לא מבקש לדחות את המועד.

משה גפני: לא זה מה שביקשתי, לא זה מה שחברי ביקשו.

משה גפני: אתה איש הגון, אני מבקש ממך שתנהג גם פה כמו דרכך תמיד.

משה גפני: אני לא ביקשתי לדחות.

משה גפני: יכול להיות שמנכ"ל משרד הפנים עומד מאחורי הדברים שהוא כתב במכתב ואז הוועדה תחליט ושלום על ישראל.

משה גפני: אבל אני פונה אליך בדבר נורא אלמנטרי.

משה גפני: אני לא רוצה להציג את התמונה במלואה כי יכולים להיות פה דברים לא נעימים.

משה גפני: זה לא דומה לישוב מודיעין.

משה גפני: כולנו יודעים, לפחות חברי הכנסת החרדים יודעים שזה לא דומה לישוב מודיעין.

משה גפני: אנחנו יודעים גם מי התאכלס עכשיו ומי יתאכלס בעוד חצי שנה.

משה גפני: אנחנו יודעים בדיוק את פלחי האוכלוסיה.

משה גפני: אני מבקש ממך, אדוני היושב-ראש, לא יקרה דבר אם תאשר את כל הישובים שמנכ"ל משרד הפנים ביקש פרט ל- - -

דוד אזולאי: אני לא יכול.

משה גפני: למה אתה לא נענה לפניה הזאת?

דוד אזולאי: מפני שיש פה מכלול של ישובים ברשימה שקיבלנו ממנכ"ל משרד הפנים.

משה גפני: אנחנו יודעים.

משה גפני: פרוצדורלית זה בסדר.

משה גפני: אלעד הוא הישוב היחיד - - -

רחמים מלול: כולם פה באים בידיים לא נקיות.

יעקב ליצמן: גם מר שילת בא בידיים לא נקיות.

דוד אזולאי: למה לך להגיד על מר שילת דברים כאלה?

יעקב ליצמן: הוא מייצג מי שבא בידיים לא נקיות.

רחמים מלול: אם בעוד שנה יתקיימו הבחירות, מה יקרה אם אז יתברר שרכשו באותה שנה עוד 1,000 דירות שיתאכלסו עוד 2-3 שנים?

רחמים מלול: מה תבואו ותאמרו אז?

משה גפני: בניגוד לישוב מודיעין ובניגוד לכל ישוב אחר, השיווק באלעד נעשה על-פי קבוצות אוכלוסיה.

משה גפני: חברות שבנו, בנו לאוכלוסיה מוגדרת בתוך הציבור החרדי: ציבור שמזוהה עם ש"ס, ציבור שמזוהה עם יהדות התורה וציבור שמזוהה עם המפד"ל.

משה גפני: בספטמבר 2000 הקבוצה הגדולה והדומיננטית שתהיה בישוב תהיה אוכלוסיה שמזוהה עם ש"ס.

משה גפני: האוכלוסיה שמזוהה עם יהדות התורה תיכנס לישוב ב-2001.

משה גפני: לכן, אדוני היושב-ראש, אני מציע בנושא של אלעד לשמוע את נציג התושבים ולאחר מכן לקבל החלטה.

דוד אזולאי: חבר הכנסת הרב גפני, אנחנו נלך על הצבעה היום, על כל הישובים, כולל זרזיר, כולל אלעד, נלך להצבעה אחת על כולם.

משה גפני: על אלעד תעשה הצבעה נפרדת.

דוד אזולאי: אני אעשה גם על אלעד וגם על זרזיר.

דוד אזולאי: אם צריך, נעשה הצבעה על כל ישוב בנפרד.

יעקב ליצמן: לא צריך להצביע על כולם.

יעקב ליצמן: על התייעצות אין הצבעה.

דוד אזולאי: אנחנו נקיים הצבעה על חורה, כסייפה, לקייה, ערערה בנגב.

דוד אזולאי: קודם כל נעמיד להצבעה את קיום הבחירות באלעד ובזרזיר ב-19.9.

רחמים מלול: לגבי אלעד זאת גם בקשת השר.

דוד אזולאי: אני מוסיף לכך גם את זרזיר.

יעקב ליצמן: אני מבקש התייעצות סיעתית על אלעד.

רחמים מלול: חבר הכנסת אזולאי, תוכל תוך 5 דקות לעשות הצבעה.

דוד אזולאי: נעשה הצבעה בעוד 5 דקות.

דוד אזולאי: למה לא?

משה גפני: בגלל שזה נראה לא טוב.

משה גפני: בגלל שהוא צריך להתייעץ עם הסיעה.

משה גפני: פה זה לא ועדת הכספים.

דוד אזולאי: עם כל הכבוד, אני הפעם יכול להגיד שאני בא בידיים נקיות.

דוד אזולאי: אם המכתב הזה היה מגיע לידי, ניחא.

דוד אזולאי: אבל לא קיבלתי את זה.

משה גפני: אתה צודק.

דוד אזולאי: קיבלתי פה חוות דעת, ועוד חוות דעת, ואני פועל על-פיה.

דוד אזולאי: לכן אני מבקש להעמיד את העניין הזה להצבעה.

דוד אזולאי: באלעד ובזרזיר הבחירות יהיו ב-19.9.2000, כמו בכל הישובים.

דוד אזולאי: אני מכריז על הפסקה של 5 דקות לצורך התייעצות סיעתית.

דוד אזולאי: עוד 5 דקות נקיים הצבעה.

דוד אזולאי: אני מפריד את ההצבעה לגבי אלעד וזרזיר משאר הרשויות המקומיות.

משה גפני: אנחנו ביקשנו שתהיה הצבעה נפרדת על אלעד.

דוד אזולאי: בבקשה.

דוד אזולאי: אני מעמיד קודם כל להצבעה את אלעד.

דוד אזולאי: יש פה הצעה אחת האומרת לקיים את הבחירות על-פי המלצת מנכ"ל משרד הפנים ב-19.9.2000, ויש הצעה של חברי הכנסת ליצמן וגפני האומרת לדחות את הבחירות.

משה גפני: אנחנו מציעים להזמין לכאן את נציגי התושבים ואת מנכ"ל משרד הפנים.

משה גפני: לא לקבל החלטה עדיין.

דוד אזולאי: הצבעה על הצעת חבר הכנסת אזולאי לגבי מועד הבחירות באלעד ב-19.9.2000 בעד - 4 נגד - 1 אין נמנעים ההצעה נתקבלה.

יעקב ליצמן: אני מבקש רביזיה.

מרים פרנקל-שור: חבר הכנסת ליצמן צריך להגיש בקשה ויתקיים דיון בוועדה האם לקבל את בקשת הרביזיה.

דוד אזולאי: אני מבקש לקיים הצבעה על מועד הבחירות בזרזיר, שזה בגדר התייעצות ולא אישור.

יעקב ליצמן: אתה חייב אישור על-פי החוק.

משה גפני: לא, אם הוא רוצה לקיים את זה בספטמבר אז זה התייעצות.

יעקב ליצמן: רוצים לקבוע את מועד הבחירות בזרזיר ביחד עם האחרים.

דוד אזולאי: אנחנו כרגע הולכים על התייעצות.

דוד אזולאי: נצביע על כך שהבחירות בזרזיר יהיו כמו ביתר הרשויות ב-19.9.2000.

דוד אזולאי: בעד - 5 אין מתנגדים אין נמנעים ההצעה נתקבלה.

אהוד שילת: אני מציע שהוועדה תחליט שדוחים את הצעת שר הפנים לקיים את זה בעוד שנה.

אהוד שילת: אני חושב שכדאי להוסיף שהוועדה ממליצה לשר לקיים את זה ביחד עם יתר המועצות.

מרים פרנקל-שור: הוועדה אינה מאשרת את בקשת מנכ"ל הפנים לקיום הבחירות בזרזיר ב-3.4.2001.

דוד אזולאי: יש פה דבר נוסף, מאחר וכל הישובים האלה נמצאים באותה סביבה ויהיה חבל לקיים את זה בנפרד.

אהוד שילת: בסדר, שתהיה דחייה של הצעת מנכ"ל משרד הפנים והמלצה לשר לקיים את הבחירות ב-19.9.2000.

את הישובים: הצבעה על הצעת חבר הכנסת אזולאי לגבי מועד הבחירות ב-19.9.2000

את הישובים: בעד - 5 אין מתנגדים אין נמנעים ההצעה נתקבלה.

את הישובים: אני מבקש לסכם את הדיון.

מרים פרנקל-שור: אבל זה לא יהיה 4 שנים.

יעקב ליצמן: כמו יתר הישובים.

יעקב ליצמן: זאת הפניה שלנו.

דוד אזולאי: מר אהוד שילת, אנחנו יכולים לקבוע תאריך?

יעקב ליצמן: אתה פונה.

יעקב ליצמן: אתה לא קובע.

יעקב ליצמן: מותר לך לפנות ולבקש.

אהוד שילת: גם השר לא יכול.

אהוד שילת: אתם ממליצים על משהו שהוא לא חוקי .

מרים פרנקל-שור: גם אם השר היה רוצה לקיים את הבחירות לפני זה הוא לא יכול מכיוון שהחוק קובע שהבחירות יכולות להתקיים רק בתום 4 שנים מתום כהונת המועצה.

מרים פרנקל-שור: זה לא נתון לשיקול דעת של השר.

מוחמד כנעאן: לפי מיטב ידיעתי הבחירות באותם מקומות אמורות להיות בתחילת חודש דצמבר 2000 ולא ב-1.2.2001.

מוחמד כנעאן: אפילו לפי מה שכותב השר.

יעקב ליצמן: הוא יכול להאריך את זה בעוד כמה חודשים.

מוחמד כנעאן: אבל אז מתחיל חודש הרמדאן.

מוחמד כנעאן: למה שהוא לא יעשה את זה לפני הרמדאן?

מרים פרנקל-שור: המועד הראשון שיכולות להתקיים בחירות זה 3.12.2000.

מרים פרנקל-שור: יכול השר לקבוע את מועד הבחירות לאורך 60 ימים מתום 4 שנים לכהונת המועצה.

מרים פרנקל-שור: המפקח על הבחירות הביא לידיעת יושב-ראש ועדת הפנים ואיכות הסביבה שבאותו זמן חל צום הרמדאן.

מרים פרנקל-שור: תיפנו למפקח על הבחירות לקבוע.

מרים פרנקל-שור: זה לא נושא של ועדת הפנים ואיכות הסביבה בכלל.

דוד אזולאי: אנחנו יכולים לפנות אבל לא לקבוע תאריך.

יעקב ליצמן: ותוסיף גם באיזה תאריך.

יעקב ליצמן: אתה פונה ומבקש לקבוע בחירות באותם מקומות במועד החוקי הראשון האפשרי.

יעקב ליצמן: אתה לא קובע.

יעקב ליצמן: מותר לך לבקש.

משה גפני: חבר הכנסת ליצמן, אתה לא יכול.

דוד אזולאי: הוועדה ממליצה בפני השר שהבחירות באותם ישובים יתקיימו במועד החוקי המוקדם ביותר האפשרי.

אני חוזר: 2) הוועדה פונה למשרד הפנים לצרף תושבים מהפזורה בדרום לישובים הסמוכים על מנת שיוכלו לנצל את זכותם הדמוקרטית.

משה גפני: חבר הכנסת דוד אזולאי, רק רגע, אתה לא צריך להיות כזה אגרסיבי.

משה גפני: האם יש לך איזה עניין בזה?

משה גפני: אנחנו ביקשנו להזמין את מנכ"ל משרד הפנים.

משה גפני: אני אומר לך, יש שינוי אצל מנכ"ל משרד הפנים.

מרים פרנקל-שור: אז למה לא פנו לוועדה?

מרים פרנקל-שור: הייתי מצפה לקצת יותר הגינות בנושא הזה של אלעד.

מרים פרנקל-שור: הדבר הזה לא צץ היום או אתמול.

מרים פרנקל-שור: אני מתייחס למכתב הזה.

משה גפני: עזוב את המכתב.

משה גפני: אין מכתב.

משה גפני: אני לא מייצג את כותב המכתב.

דוד אזולאי: אני מתייחס למכתב שקיבלנו ממנכ"ל משרד הפנים.

דוד אזולאי: הדברים האלה לא נולדו היום.

דוד אזולאי: היו צריכים לבוא לוועדה.

דוד אזולאי: יכולת לפנות אלי ולבקש לא לקיים ישיבה ואז לא הייתי מקיים ישיבה.

משה גפני: אני מבקש ממך סליחה על כך שלא היתה התייעצות אתך.

משה גפני: אני מבקש ממך טובה, שתזמין את מנכ"ל משרד הפנים.

משה גפני: אתה שומע שיש כאלה חילוקי דיעות.

משה גפני: לא צריך ללכת "ייקוב הדין את ההר".

משה גפני: ככה לעשות, התייעצות סיעתית ורביזיה בבת אחת?

דוד אזולאי: אנחנו נקיים מחר בבוקר דיון על הרביזיה.

דוד אזולאי: אני מודה לכם.